cyanic-selkie/wikianc huggingface dataset:
ಆಂಡ್ರೆ ಅಗಾಸ್ಸಿ
ವೈಯಕ್ತಿಕ ಮತ್ತು ಕುಟುಂಬ ಜೀವನ
ಏಪ್ರಿಲ್ 19, 1997 ರಂದು, ಅಗಾಸ್ಸಿ ನಟಿ ಬ್ರೂಕ್ ಶೀಲ್ಡ್ಸ್ ರನ್ನು ಮದುವೆಯಾದರು. ಫೆಬ್ರುವರಿ 1998 ರಂದು ದಂಪತಿಗಳ ಬಗ್ಗೆ "ತಪ್ಪು ಹಾಗೂ ಕೃತ್ರಿಮ ಹೇಳಿಕೆಯ" ಹೇಳಿಕೆಗಳನ್ನು ಅದು ಮುದ್ರಿಸಿದೆಯೆಂದು ಆಪಾದಿಸುತ್ತಾ ದಿ ನ್ಯಾಷನಲ್ ಎನ್ಕ್ವರರ್ ವಿರುದ್ಧ ಅವರು ದಾವೆ ಹೂಡಿದರು, ಆದರೆ ವ್ಯಾಜ್ಯವು ವಜಾಗೊಳಿಸಲ್ಪಟ್ಟಿತು. ದಂಪತಿಗಳು ನಂತರ ವಿವಾಹ ವಿಚ್ಛೇದನಕ್ಕೆ ದಾಖಲಿಸಿದಾಗ, ಏಪ್ರಿಲ್ 9, 1990 ರಂದು ಅದು ಸಮ್ಮತಿಸಲ್ಪಟ್ಟಿತು. 1999 ರ ಫ್ರೆಂಚ್ ಓಪನ್ ನಲ್ಲಿ, 1995 ರಿಂದ ಅವರು ಮತ್ತು 1996 ರಿಂದ ಆಕೆ, ಒಂದೂ ಗ್ರ್ಯಾಂಡ್ ಸ್ಲ್ಯಾಂಮ್ ಪ್ರಶಸ್ತಿಯನ್ನು ಗೆದ್ದಿಲ್ಲವಾದ ಕಾರಣ, ಅಗಾಸ್ಸಿ ಹಾಗೂ ಸ್ಟೆಫಿ ಗ್ರಾಫ್ ಅನಿರೀಕ್ಷಿತ ಚಾಂಪಿಯನ್ ಗಳಾಗಿದ್ದರು. ಜಯಶಾಲಿಗಳ ಬಾಲ್ ನ ಪಾರ್ಟಿಯಲ್ಲಿ, ಎರಡನೆ ಬಾರಿಗೆ ಅವರು ಪರಸ್ಪರ ಭೇಟಿಯಾದರು ಕೆಲವೇ ಸಮಯದ ನಂತರ, ಅವರು ಪ್ರೇಮದ ನಡೆವಳಿಕೆಯನ್ನು ಪ್ರಾರಂಭಿಸಿದರು. ಜುಲೈನಲ್ಲಿ ವಿಂಬಲ್ಡನ್ ಅಂತಿಮವನ್ನು ಅವರಿಬ್ಬರೂ ತಲುಪಿದ ನಂತರ ಗ್ರಾಫ್ ನಿವೃತ್ತಿ ಹೊಂದಿದರು. ಅವರು ಅಕ್ಟೋಬರ್ 22, 2001 ರಂದು ವಿವಾಹವಾದರು. ಅವರ ಮಗ, ಜೇಡನ್ ಗಿಲ್, ನಾಲ್ಕು ದಿನಗಳ ನಂತರ, ಅಕ್ಟೋಬರ್ 26 ರಂದು ಜನಿಸಿದನು. ಅವರ ಮಗಳು, ಜಾಜ್ ಎಲ್ಲೆ, ಅಕ್ಟೋಬರ್ 3, 2003 ರಂದು ಜನಿಸಿದಳು. ದಂಪತಿಗಳು ಲಾಸ್ ವೇಗಸ್ ಪ್ರದೇಶದಲ್ಲಿ ವಾಸಿಸುತ್ತಿದ್ದು, ಅನೇಕ ವಿರಾಮ ಕಾಲದ ಮನೆಗಳನ್ನು ಹೊಂದಿದ್ದಾರೆ. ಅಗಾಸ್ಸಿಯವರ ಅಕ್ಕ, ರೀಟಾ, ಟೆನ್ನಿಸ್ ಆಟಗಾರ ಪಾಂಚೋ ಗೊಂಜಾಲೆಸ್ ರನ್ನು ವಿವಾಹವಾಗಿದ್ದಾರೆ. 1995 ರಲ್ಲಿ ಗೊಂಜಾಲೆಸ್ ಲಾಸ್ ವೇಗಸ್ ನಲ್ಲಿ ಮರಣಿಸಿದಾಗ, ಅಗಾಸ್ಸಿ ಶವ ಸಂಸ್ಕಾರಕ್ಕೆ ಹಣವನ್ನು ನೀಡಿದರು. ದೀರ್ಘಕಾಲದ ತರಬೇತುದಾರ ಗಿಲ್ ರೆಯಸ್ ಅಗಾಸ್ಸಿಯವರ ಅತ್ಯಂತ ಹತ್ತಿರದ ಗೆಳೆಯರಲ್ಲಿ ಒಬ್ಬನೆಂದು ಕರೆಯಲ್ಪಟ್ಟಿದ್ದಾರೆ; ಕೆಲವರು ಅವರನ್ನು "ತಂದೆಯಂತಹ ವ್ಯಕ್ತಿ" ಯೆಂದು ವರ್ಣಿಸಿದ್ದಾರೆ. ಆಂಡ್ರೆ ಅಗಾಸ್ಸಿಯವರ ಮತ್ತೊಬ್ಬ ಸಹೋದರಿ, ಟಾಮಿ, ಅವರ ತಾಯಿ ಬೆಟ್ಟಿಯಂತೆ, ಸ್ತನ ಕ್ಯಾನ್ಸರ್ ನಿಂದ ಬದುಕುಳಿದವರು. ಡಿಸೆಂಬರ್ 2008 ರಲ್ಲಿ, ಅಗಾಸ್ಸಿಯ ಬಾಲ್ಯದ ಗೆಳೆಯ ಹಾಗೂ ಹಿಂದಿನ ವ್ಯಾಪಾರದ ಕಾರ್ಯನಿರ್ವಾಹಕ ಪೆರ್ರಿ ರೋಜರ್ಸ್, ಗ್ರಾಫ್ ವಿರುದ್ಧ ಕಾರ್ಯನಿರ್ವಹಣೆಯ ಶುಲ್ಕವಾಗಿ 50,000 ಡಾಲರುಗಳನ್ನು ಆಕೆ ತನಗೆ ಕೂಡಬೇಕಾಗಿದೆಯೆಂದು ಹಕ್ಕಿನಿಂದ ಕೇಳಿ ಕೋರ್ಟಿನಲ್ಲಿ ದಾವೆ ಹೂಡಿದನು. ಅಗಾಸ್ಸಿಯವರ ಆತ್ಮಚರಿತ್ರೆ, ಓಪನ್ (ಜೆ.ಆರ್. ಮೊಹ್ರೆಂಜಿರ್ ಸಹಾಯದಿಂದ ಬರೆದದ್ದು ), ನವೆಂಬರ್ 2009 ರಲ್ಲಿ ಪ್ರಕಟಿಸಲ್ಪಟ್ಟಿತು. ಅದರಲ್ಲಿ, ಅವರ ಒಂದು ಕಾಲದ ವೈಶಿಷ್ಟ್ಯಪೂರ್ಣ ಪೊದೆಯಂತಹ ಕುತ್ತಿಗೆಯ ಮೇಲಿನ ಉದ್ದ ಕೂದಲು ನಿಜವಾಗಿಯೂ ಒಂದು ವಿಗ್ ಯೆಂದೂ, ಹಾಗೂ ಮೆಥಾಂಪೆಟಮೈನ್ ಅನ್ನು ಖಂಡಿತವಾಗಿ ಉಪಯೋಗಿಸಿ ಮತ್ತು ಪರೀಕ್ಷೆಯಲ್ಲಿ ಪಾಸಿಟಿವ್ ಅಗಿತ್ತೆಂದು ಒಪ್ಪಿಕೊಂಡಿದ್ದಾರೆ. ಈ ರೀತಿಯಾಗಿ ಅವರು ಒಪ್ಪಿಕೊಂಡಿದ್ದಕ್ಕೆ, ರೋಜರ್ ಫೆಡರರ್ ಸ್ವತಃ ತಾವು ಗಾಬರಿ ಮತ್ತು ನಿರಾಸೆಗೊಂಡಿದ್ದಾಗಿ ಘೋಷಿಸಿದರು, ಹಾಗೂ ಅಗಾಸ್ಸಿಯನ್ನು ಅನರ್ಹಗೊಳಿಸಬೇಕಿತ್ತೆಂದು ಸರ್ಗೆಜ್ ಬುಬ್ಕ ತಿಳಿಸಿದರು. CBS ಗೆ ನೀಡಿದ ಒಂದು ವಿಶೇಷ ಸಂದರ್ಶನದಲ್ಲಿ ಅಗಾಸ್ಸಿ ತಮ್ಮ ತಾವೇ ಸಮರ್ಥಿಸಿ ಕೊಳ್ಳುತ್ತಾ ಹಾಗೂ ತಮ್ಮನ್ನು ಅರ್ಥ ಮಾಡಿಕೊಳ್ಳಬೇಕೆಂದು ಯಾಚಿಸುತ್ತಾ, ಹೇಳಿದರು "ನನ್ನ ಜೀವನದಲ್ಲಿ ನನಗೆ ಸಹಾಯದ ಅವಶ್ಯಕತೆಯಿದ್ದ ಸಮಯವದಾಗಿತ್ತು." ಅದು ತನ್ನ ಮೇಲೆ ಹೇರುತ್ತಿದ್ದ ನಿರಂತರ ಒಂದು ಒತ್ತಡದ ಕಾರಣ ತನ್ನ ವೃತ್ತಿ ಜೀವನದ ಅವಧಿಯಲ್ಲಿ ತಾವು ಯಾವಾಗಲೂ ಟೆನ್ನಿಸ್ ಅನ್ನು ದ್ವೇಶಿಸುತ್ತಿದ್ದೆನೆಂದು ಸಹ ಬಹಿರಂಗಗೊಳಿಸಿದ್ದಾರೆ. ಪೀಟ್ ಸಾಂಪ್ರಾಸ್ "ಯಾಂತ್ರಿಕ ಮನುಷ್ಯ" ನೆಂದು ತಾವು ಯೋಚಿಸಿದ್ದಾಗಿಯೂ ತಿಳಿಸಿದ್ದಾರೆ. ಪುಸ್ತಕವು ನ್ಯೂಯಾರ್ಕ್ ಟೈಮ್ಸ್ ಬೆಸ್ಟ್ ಸೆಲ್ಲರ್ ಪಟ್ಟಿಯಲ್ಲಿ #1 ತಲುಪಿತು ಹಾಗೂ ಅನುಕೂಲಕರವಾದ ಪುನರಾವಲೋಕನಗಳನ್ನು ಪಡೆಯಿತು.
ರಾಜಕೀಯ
ಅಗಾಸ್ಸಿ ಒಬ್ಬ ದಾಖಲಿಸಲ್ಪಟ್ಟ ಡೆಮೊಕ್ರೇಟ್ ಆಗಿದ್ದಾರೆ ಮತ್ತು ಡೆಮೊಕ್ರೇಟ್ ನ ಅಭ್ಯರ್ಥಿಗಳಿಗೆ 100,000 ಡಾಲರುಗಳಿಗಿಂತಲೂ ಹೆಚ್ಚು ಹಣವನ್ನು ದಾನ ಮಾಡಿದ್ದಾರೆ.
ಪರೋಪಕಾರ
ಅಗಾಸ್ಸಿ ಅನೇಕ ಸಹಾಯಾರ್ಥ ಸಂಸ್ಥೆಗಳಲ್ಲಿ ಭಾಗವಹಿಸಿದ್ದಾರೆ ಹಾಗೂ ಆಂಡ್ರೆ ಅಗಾಸ್ಸಿ ಚಾರಿಟಬಲ್ ಅಸೋಸಿಯೇಷನ್ ಅನ್ನು 1994 ರಲ್ಲಿ ಸ್ಥಾಪಿಸಿದ್ದಾರೆ, ಇದು ಲಾಸ್ ವೇಗಾಸ್ ನ ಯುವ ಜನತೆಗೆ ಸಹಾಯ ಮಾಡುತ್ತಿದೆ. ಪ್ರತಿಕೂಲತೆಯ ಯುವ ಪೀಳಿಗೆಗೆ ಸಹಾಯ ಮಾಡುವ ಅವರ ಪ್ರಯತ್ನಗಳಿಗಾಗಿ 1995 ರಲ್ಲಿ ಅಗಾಸ್ಸಿಗೆ ATP ಆರ್ಥರ್ ಆಶ್ ಹ್ಯುಮಾನಿಟೇರಿಯನ್ ಅವಾರ್ಡ್ ಅನ್ನು ಪ್ರದಾನ ಮಾಡಲಾಯಿತು. ಅವರು ವೃತ್ತಿಪರ ಟೆನ್ನಿಸ್ ನಲ್ಲಿ ಅತ್ಯಂತ ಸಹಾಯ ಮಾಡುವ ಹಾಗೂ ಸಾಮಾಜಿಕವಾಗಿ ತೊಡಗಿಸಿಕೊಳ್ಳುವ ಆಟಗಾರನೆಂದು ಅನೇಕ ಬಾರಿ ಉದಾಹರಿಸಲ್ಪಡುತ್ತಾರೆ. ಲ್ಯಾನ್ಸ್ ಆರ್ಮ್ ಸ್ಟ್ರಾಂಗ್ ರನ್ನು ಒಳಗೊಂಡಂತೆ, ಅವರು ತಮ್ಮ ಪೀಳಿಗೆಯ ಅತ್ಯಂತ ಸಹಾಯಪೂರ್ಣ ಆಟಗಾರರೆಂದೂ ಸಹ ಊಹಿಸಲ್ಪಡುತ್ತಾರೆ. ಆಂಡ್ರೆ ಅಗಾಸ್ಸಿಯವರ ದಾನ ಧರ್ಮಗಳು ಮಕ್ಕಳು ತಮ್ಮ ಹುದುಗಿರುವ ಆಟದ ಸಾಮರ್ಥ್ಯವನ್ನು ತಲುಪಲು ಸಹಾಯ ಮಾಡುತ್ತವೆ. ಅವರ ಹುಡುಗ ಮತ್ತು ಹುಡುಗಿಯರ ಕ್ಲಬ್ 2000 ಮಕ್ಕಳನ್ನು ವರ್ಷಪೂರ್ತಿ ನೋಡಿಕೊಳ್ಳುತ್ತದೆ, ಮತ್ತು ವಿಶ್ವ ಮಟ್ಟದ ಕಿರಿಯರ ಟೆನ್ನಿಸ್ ತಂಡವನ್ನು ಹೊಂದಿದೆ. ಅದು ಒಂದು ಬ್ಯಾಸ್ಕೆಟ್ ಬಾಲ್ ಕಾರ್ಯಕ್ರಮವನ್ನೂ (ದಿ ಅಗಾಸ್ಸಿ ಸ್ಟಾರ್ಸ್) ಸಹ ಹೊಂದಿದೆ ಮತ್ತು ಶೈಕ್ಷಣಿಕ ಹಾಗೂ ಆಟವೆರಡನ್ನೂ ಪ್ರೋತ್ಸಾಹಿಸುವಂತಹ ಪರಿಶ್ರಮ ವ್ಯವಸ್ಥೆಯಿದೆ. 2001 ರಲ್ಲಿ, ಲಾಸ್ ವೇಗಾಸ್ ನಲ್ಲಿ ಆ ಪ್ರದೇಶದ ತೊಂದರೆಗೊಳಗಾದ ಮಕ್ಕಳಿಗೆ ಶಾಸನಾಧಿಕಾರ ಪಡೆದ ಮುಫತ್ತಾಗಿ ಕಲಿಸುವ ಒಂದು ಶಾಲೆಯಾದ ಆಂಡ್ರೆ ಅಗಾಸ್ಸಿ ಕಾಲೇಜ್ ಪ್ರಿಪರೇಟರಿ ಅಕ್ಯಾಡೆಮಿ ಯನ್ನು ತೆರೆದರು. 2009 ರಲ್ಲಿ, ಪದವಿ ಪಡೆಯುವ ತರಗತಿಯು ನೂರಕ್ಕೆ ನೂರರಷ್ಟು ಪದವಿ ಪ್ರಾಪ್ತಿಯ ಮಟ್ಟ ಮತ್ತು ಶೇಕಡಾ ನೂರರಷ್ಟು ಕಾಲೇಜು ಭರ್ತಿಯ ದರವನ್ನು ಹೊಂದಿತ್ತು. ಚೈಲ್ಡ್ ಹೆವೆನ್ ಎಂದು ಕರೆಯಲ್ಪಡುವ ನಿಂದನೆ ಹಾಗೂ ತಿರಸ್ಕಾರಕ್ಕೆ ಒಳಗಾದ ಮಕ್ಕಳಿಗೆ ತಮ್ಮ ಆಂಡ್ರೆ ಅಗಾಸ್ಸಿ ಚಾರಿಟಬಲ್ ಫೌಂಡೇಷನ್ ಮುಖಾಂತರ ಅಗಾಸ್ಸಿಯವರು ಬೆಂಬಲಿಸುವ ಮಗುವಿಗೆ ಸಂಬಂಧಿಸಿದ ಇತರೆ ಕಾರ್ಯಕ್ರಮಗಳಲ್ಲಿ ಕ್ಲಾರ್ಕ್ ಕೌಂಟಿಯ ಏಕೈಕ ವಸತಿ ಸೌಲಭ್ಯದ ಶಾಲೆಯೂ ಒಂದು. 1997 ರಲ್ಲಿ, ಅಗಾಸ್ಸಿಯವರು ಈಗ ಅಗಾಸ್ಸಿ ಸೆಂಟರ್ ಫಾರ್ ಎಜುಕೇಷನ್ ಎಂದು ಕರೆಯಲ್ಪಡುವ ಆರು ತರಗತಿಯ ಕೊಠಡಿಯ ಕಟ್ಟಡಕ್ಕಾಗಿ ಚೈಲ್ಡ್ ಹೆವೆನ್ ಗೆ ನಿಧಿಯನ್ನು ದಾನವಾಗಿ ಕೊಟ್ಟಿದ್ದಾರೆ. ಅವರ ಪ್ರತಿಷ್ಠಾನವು ವೈದ್ಯಕೀಯವಾಗಿ ಬಲಹೀನ ಮಕ್ಕಳಿಗೆ ಆಂಡ್ರೆ ಅಗಾಸ್ಸಿ ಕಾಟೇಜ್ ನ ಕಟ್ಟುವಲ್ಲಿ ಸಹಾಯಕ್ಕಾಗಿ 720,000 ಡಾಲರುಗಳನ್ನು ಸಹ ಒದಗಿಸಿದ್ದಾರೆ. ಸಾಂಕ್ರಾಮಿಕ ರೋಗಗಳಿಗಾಗಿ ನಿಷೇಧಿಸಲ್ಪಟ್ಟ ಮಕ್ಕಳು ಮತ್ತು ನಿಧಾನ ಮಾನಸಿಕ ಪ್ರಗತಿ ಅಥವಾ ವಿಕಲಾಂಗ ಮಕ್ಕಳಿಗೆ ಆಶ್ರಯ ಕೊಟ್ಟಿರುವ ಈ ಅನುಕೂಲತೆಯು ಡಿಸೆಂಬರ್ 2001 ರಂದು ಪ್ರಾರಂಭಿಸಲ್ಪಟ್ಟಿತು. ತಮ್ಮ ಹೊಸ ಪರಿಸರದಲ್ಲಿ ಹಿತಕರವಾದ ಭಾವನೆಯನ್ನು ಅವರಲ್ಲಿ ಉಂಟುಮಾಡಲು ಅವಶ್ಯವಾದ ವಿಶೇಷ ಗಮನ ಮತ್ತು ಅಸಾಧಾರಣ ಅಗತ್ಯತೆಗಳನ್ನು ಅದು ಮಕ್ಕಳಿಗೆ ಒದಗಿಸುತ್ತದೆ ಹಾಗೂ ಸುಮಾರು 20 ಹಾಸಿಗೆಗಳನ್ನು ಹೊಂದಿದೆ." 2007 ರಲ್ಲಿ, ಅಗಾಸ್ಸಿ, ಮೊಹಮ್ಮದ್ ಅಲಿ, ಲ್ಯಾನ್ಸ್ ಆರ್ಮ್ ಸ್ಟ್ರಾಂಗ್, ವಾರ್ವಿಕ್ ಡುನ್, ಜೆಫ್ ಗಾರ್ಡಾನ್, ಮಿಯಾ ಹಮ್ಮ್, ಟೊನಿ ಹ್ವಾಕ್, ಆಂಡ್ರಿಯಾ ಜಾಗೆರ್, ಜಾಕಿ ಜೋಯ್ನರ್-ಕೆರ್ಸೀ, ಮಾರಿಯೊ ಲೆಮಿಯುಕ್ಸ್, ಅಲೋಂಜೊ ಮೌರ್ನಿಂಗ್, ಮತ್ತು ಕಾಲ್ ರಿಪ್ಕೆನ್, ಜ್ಯೂ. ಸೇರಿ ಚಾರಿಟಿ ಅಥ್ಲೀಟ್ಸ್ ಫಾರ್ ಹೋಪ್ ಸ್ಥಾಪಿಸಿದ್ದಾರೆ, ಇದು ವೃತ್ತಿಪರ ಆಟಗಾರರು ದಾನಶೀಲತೆಯ ಕೆಲಸಗಳಲ್ಲಿ ತೊಡಗುವಂತೆ ಸಹಾಯ ಮಾಡುತ್ತದೆ ಮತ್ತು ಲಕ್ಷಾಂತರ ಆಟಗಾರರಲ್ಲದವರೂ ಸ್ವಯಂಸೇವೆ ಮಾಡಲು ಮತ್ತು ಸಮಾಜವನ್ನು ಪ್ರೋತ್ಸಾಹಿಸಲು ಪ್ರೇರೇಪಿಸುತ್ತದೆ.
ಮನ್ನಣೆ
1965 ರಿಂದ 2005 ರ ಸಂಪೂರ್ಣ ಅವಧಿಯಲ್ಲಿ 12 ನೇ ಅತ್ಯಂತ ಶ್ರೇಷ್ಠ ಆಟಗಾರ ಮತ್ತು - 7 ನೇ ಅತ್ಯಂತ ಮಹಾನ್ ಪುರುಷ ಆಟಗಾರ ನೆಂದು ಟೆನ್ನಿಸ್  ಸಂಚಿಕೆ ಅವರನ್ನು ಹೆಸರಿಸಿದೆ.
ದಾಖಲೆಗಳು
ಇತರ ದಾಖಲೆಗಳು: ATP ವರ್ಲ್ಡ್ ಟ್ಯೂರ್ ಮಾಸ್ಟರ್ಸ್ 1000 (ಹಿಂದಿನ ATP ಮಾಸ್ಟರ್ಸ್ ಸೀರೀಸ್) ಪ್ರಶಸ್ತಿಗಳು: 17 (ಕೇವಲ ನಡಾಲ್ ಗೆ ಎರಡನೆಯವರಾಗಿ: 18) ATP ಎಂಟ್ರಿ ರ್ಯಾಂಕಿಂಗ್ಸ್ ನಲ್ಲಿ ಅತ್ಯಂತ ವಯಸ್ಸಾದ ಅತ್ಯುತ್ತಮ ಶ್ರೇಣಿಯ ಪುರುಷ ಆಟಗಾರ: 33 ವರ್ಷ 4 ತಿಂಗಳು.
ವಿಡಿಯೋ ಆಟ
ವರ್ಗ:1970ರಲ್ಲಿ ಜನಿಸಿದವರು ವರ್ಗ:ಬದುಕಿರುವ ಜನರು ವರ್ಗ:ಅಮೇರಿಕಾದ ಪುರುಷ ಟೆನ್ನಿಸ್ ಆಟಗಾರರು ವರ್ಗ:ಅಸ್ಸಿರಿಯಾ ಮೂಲದ ಅಮೇರಿಕಾದ ಜನತೆ ವರ್ಗ:ಅಮೆರಿಕಾದ ಜನೋಪಕಾರಿಗಳು ವರ್ಗ:ಅರ್ಮೆನಿಯಾ ಮೂಲದ ಅಮೇರಿಕಾದ ಆಟಗಾರರು ವರ್ಗ:ಆಸ್ಟ್ರೇಲಿಯನ್‌ ಓಪನ್‌ (ಟೆನಿಸ್‌) ಚಾಂಪಿಯನ್‌ಗಳು ವರ್ಗ:ಟೆನ್ನಿಸ್ ನಲ್ಲಿ ಉದ್ದೀಪನ ಔಷಧಿ ತೆಗೆದುಕೊಂಡ ವ್ಯಾಜ್ಯಗಳು ವರ್ಗ:ಫ್ರೆಂಚ್ ಓಪನ್ ಚಾಂಪಿಯನ್‌ಗಳು ವರ್ಗ:ನೆವಾಡ ದ ಡೆಮೊಕ್ರಾಟ್ ಗಳು ವರ್ಗ:ಒಲಂಪಿಕ್ ನಲ್ಲಿ ಸುವರ್ಣ ಪದಕ ಗೆದ್ದ ಸಂಯುಕ್ತ ಸಂಸ್ಥಾನದವರು ವರ್ಗ:ಸಂಯುಕ್ತ ಸಂಸ್ಥಾನದ ಒಲಂಪಿಕ್ ಟೆನ್ನಿಸ್ ಆಟಗಾರರು ವರ್ಗ:ಲಾಸ್ ವೇಗಾಸ್ ನಗರ ಪ್ರದೇಶದ ಜನಗಳು ವರ್ಗ:ನೆವಡದಿಂದ ಟೆನ್ನಿಸ್ ಜನಗಳು ವರ್ಗ:1996 ರ ಬೇಸಿಗೆಯ ಒಲಂಪಿಕ್ಸ್ ನಲ್ಲಿ ಟೆನ್ನಿಸ್ ಆಟಗಾರರು ವರ್ಗ:ಸಂಯುಕ್ತ ಸಂಸ್ಥಾನದ ಓಪನ್ ಚಾಂಪಿಯನ್‌ಗಳು (ಟೆನ್ನಿಸ್) ವರ್ಗ:ವಿಂಬಲ್ಡನ್ ಚಾಂಪಿಯನ್‌ಗಳು ವರ್ಗ:ವಿಶ್ವದ ಒಂದನೇ ಶ್ರೇಯಾಂಕದ ಟೆನ್ನಿಸ್ ಆಟಗಾರರು ವರ್ಗ:ಟೆನ್ನಿಸ್ ಕ್ರೀಡಾಪಟುಗಳು ವರ್ಗ:ಟೆನ್ನಿಸ್
ಕೆ.ಎಸ್.ಎಲ್.ಸ್ವಾಮಿ
ರವಿ ಎಂದೇ ಮಾಧ್ಯಮಗಳಿಂದ, ಪರಿಚಿತರಿಂದ ಗುರುತಿಸಲ್ಪಡುವ (ಕಿಕ್ಕೇರಿ ಶಾಮಣ್ಣ ಲಕ್ಷ್ಮೀನರಸಿಂಹಸ್ವಾಮಿ )ಕೆ.ಎಸ್.ಎಲ್.ಸ್ವಾಮಿ' ಕನ್ನಡ ಚಿತ್ರರಂಗದ ಹೆಸರಾಂತ ನಿರ್ದೇಶಕರಲ್ಲೊಬ್ಬರು. ಮಂಡ್ಯ ಜಿಲ್ಲೆಯ ಕೃಶ್ಣರಾಜಪೇಟೆ ತಾಲ್ಲೂಕಿನ ಕಿಕ್ಕೇರಿ ಇವರ ಹುಟ್ಟೂರು. ಜಿ.ವಿ.ಅಯ್ಯರ್ ಮತ್ತು ಎಂ.ಆರ್.ವಿಠಲ್ ಅವರ ಸಹಾಯಕರಾಗಿ ಚಿತ್ರರಂಗವನ್ನು ಪ್ರವೇಶಿಸಿದ ರವಿಯವರ ನಿರ್ದೇಶನದ ಮೊದಲ ಚಲನಚಿತ್ರ ತೂಗುದೀಪ. ಗಾಂಧಿನಗರ, ಭಾಗ್ಯಜ್ಯೋತಿ, ಮಲಯ ಮಾರುತ ಮುಂತಾದ ಯಶಸ್ವಿ ಚಿತ್ರಗಳನ್ನು ನಿರ್ದೇಶಿಸಿದ ಇವರು, ತಮ್ಮ ಗುರು ಪುಟ್ಟಣ್ಣ ಅವರ ನಿಧನದಿಂದ ಅಪೂರ್ಣಗೊಂಡಿದ್ದ ಮಸಣದ ಹೂವು ಮತ್ತು "ಸಾವಿರ ಮೆಟ್ಟಿಲು" ಚಿತ್ರಗಳನ್ನು ಮುಂದುವರೆಸಿ, ಪೂರ್ತಿಯಾಗಿ ನಿರ್ದೇಶಿಸಿದರು. ಖ್ಯಾತ ಖಳನಟ ತೂಗುದೀಪ ಶ್ರೀನಿವಾಸ್ ಮೊದಲಾದಂತೆ ಹಲವಾರು ಹೊಸ ಪ್ರತಿಭೆಗಳನ್ನು ಚಿತ್ರರಂಗಕ್ಕೆ ಪರಿಚಯಿಸಿದರು. ಚಿತ್ರನಟಿ ಬಿ.ವಿ.ರಾಧ ಇವರ ಪತ್ನಿ.
೧೯೯೦ರಲ್ಲಿ ಇವರ ನಿರ್ದೇಶನದ "ಜಂಬೂ ಸವಾರಿ" ಅತ್ಯುತ್ತಮ ಮಕ್ಕಳ ಚಿತ್ರವೆಂದು ರಾಷ್ಟ್ರಪತಿಯವರ "ಸ್ವರ್ಣ ಕಮಲ"ಪಡೆದು, ಮುಂದೆ ಜರ್ಮನಿಯ ಕೈಂಡರ್ ಚಲನಚಿತ್ರೋತ್ಸವ (೧೯೯೦) ಹಾಗೂ ಟೆಹರಾನ್ ಚಿತ್ರೋತ್ಸವದಲ್ಲಿ (೧೯೯೧) ಪಾಲ್ಗೊಂಡಿತ್ತು. ಇವರ ನಿರ್ದೇಶನದ ಆರು ಮೂರು ಒಂಬತ್ತು ಯಕ್ಷಗಾನ ಪ್ರಸಂಗ ಅಳವಡಿಸಲಾದ ಮೊದಲ ಕನ್ನಡ ಚಿತ್ರ ಎಂದು ಹೆಸರಾಯಿತು.ಇವರು ಸುಮಾರು ನಲವತ್ತು ಚಿತ್ರಗಳನ್ನು ನಿರ್ದೇಶಿಸಿದ್ದಾರೆ.
ನಿರ್ದೇಶಿರುವ ಚಿತ್ರಗಳು
1. ತೂಗುದೀಪ
2. ಗಾಂಧೀನಗರ
3. ಲಗ್ನಪತ್ರಿಕೆ
4. ಭಾಗ್ಯದ ಭಾಗಿಲು
5. ಕುಳ್ಳ ಏಜೆಂಟ್ ೦೦೦
6. ದೇವರ ದುಡ್ಡು
7. ಕೃಷ್ಣ ರುಕ್ಮಿಣಿ ಸತ್ಯಭಾಮ
8. ಅರಿಶಿನ ಕುಂಕುಮ
9. ಲಕ್ಶ್ಮಿ ಸರಸ್ವತಿ
10. ಮಾಗಿಯ ಕನಸು
11. ಮುಗ್ಧ ಮಾನವ
13. ಮಲಯ ಮಾರುತ
14. ಡ್ರೈವರ್ ಹನುಮಂತು
15. ಜಿಮ್ಮಿ ಗಲ್ಲು
16. ಮತ್ತೆ ವಸಂತ
17. ಮಿಥಿಲೆಯ ಸೀತೆಯರು
18. ದೇವರು ಕೊಟ್ಟ ತಂಗಿ
19. ಭಲೆ ಅದೃಷ್ಟವೋ ಅದೃಷ್ಟ
20.ರಾಮ ಲಕ್ಶ್ಮಣ
ಕರ್ನಾಟಕ ಬ್ಯಾರಿ ಸಾಹಿತ್ಯ ಅಕಾಡೆಮಿ
ಧ್ಯೇಯ ಮತ್ತು ಉದ್ದೇಶಗಳು
beary sahithya academy ಬ್ಯಾರಿ ಸಾಹಿತ್ಯ ಅಕಾಡೆಮಿಗೆ ಸಂಬಂಧಿಸಿದಂತೆ ಕ್ಷೇತ್ರದಲ್ಲಿ ಅಧ್ಯಯನ ಮತ್ತು ಸಂಶೋಧನೆಗೆ ಉತ್ತೇಜನ ನೀಡುವುದು. ಈ ಉದ್ದೇಶಕ್ಕಗಿ ಸಂಶೋಧನಾಲಯ, ಗ್ರಂಥಾಲಯ ಮುಂತಾದುವನ್ನು ಸ್ಥಾಪಿಸುವುದು. ಬ್ಯಾರಿ ಸಾಹಿತ್ಯ ಅಕಾಡೆಮಿತು ತನ್ನ ಉದ್ದೇಶಗಳ ಅಬಿವೃದ್ಧಿಗಾಗಿ ಮತ್ತು ಬೆಳವಣಿಗೆಗಾಗಿ ಬೇರೆ ಕಡೆಗಳಲ್ಲಿರುವ ಇದೇ ರೀತಿಯ ಅಕಾಡೆಮಿಗಳೊಂದಿಗೆ ಮತ್ತು ಕರ್ನಾಟಕದಲ್ಲಿರುವ ಇತರ ಸಂಸ್ಥೆಗಳೊಡನೆ ಸಹಕರಿಸುವುದು, ಉತ್ತೇಜನ ನೀಡುವುದು. ಬ್ಯಾರಿ ಸಾಹಿತ್ಯ ಅಕಾಡೆಮಿಯ ಕಾರ್ಯಚಟುವಟಿಕೆಗಳ ಉದ್ದೇಶಕ್ಕಾಗಿ ಸರ್ಕಾರದಿಂದ ಪಡೆದ ಅನುದಾನ ಹಾಗೂ ವಿವಿಧ ಮೂಲಗಳಿಂದ ವಂತಿಗೆಗಳು ಮತ್ತು ದಾನಗಳ ಮೂಲಕ ನಿಧಿ ಸಂಗ್ರಹಣೆ ಮಾಡಬಹುದು. ಹೀಗೆ ಸಂಗ್ರಹಿಸಿದ ನಿಧಿಯನ್ನು ಅಕಾಡೆಮಿಯ ಕಾರ್ಯೋದ್ಧೇಶಗಳಿಗೆ ಬಳಸಿದ ಬಗ್ಗೆ ಕನಾಟಕ ಸಾರ್ವಜನಿಕ ಸಂಗ್ರಹಣೆ ಸಂಗ್ರಹಣೆಯಲ್ಲಿ ಪಾರದರ್ಶತತೆ ಅಧಿನಿಯಮ,ಕರ್ನಾಟಕ ಆರ್ಥಿಕ ಸಂಹಿತೆ, ಸಾದಿಲ್ವಾರು ಸಂಹಿತೆ ಪ್ರಕಾರ ಖರ್ಚಿನ ವಿವರಗಳನ್ನು ಇಡುವುದು. ವಂತಿಕೆ ಹಾಗೂ ದಾನ ಕೊಟ್ಟವರು ಆಪೇಕ್ಷಿಸಿದಲ್ಲಿ ಅವರ ವಂತಿಕೆ ಹಾಗೂ ದಾನದ ಮೊತ್ತದ ಖರ್ಚಿನ ವಿವರಗಳನ್ನು ಲಿಖಿತವಾಗಿ ಅವರಿಗೆ ಒದಗಿಸುವುದು. ಬ್ಯಾರಿ ಅಕಾಡೆಮಿಯು ತನ್ನ ವಿಷಯ ಕ್ಷೇತ್ರಕ್ಕೆ ಸಂಬಂಧಿಸಿದಂತೆ ವಿಚಾರ ಸಂಕಿರಣ, ಕಾರ್ಯಗಾರ, ಸಂವಾದ, ಉನ್ನತಮಟ್ಟದ ಅಕಾಡೆಮಿಕ್ ಉತ್ಸವ ಮುಂತಾದ ಕಾರ್ಯಕ್ರಮಗಳನ್ನು ನಡೆಸುವುದು. ಕರ್ನಾಟಕ ಸರ್ಕಾರ, ಕೇಂದ್ರ ಸರ್ಕಾರ ಮತ್ತು ಕೇಂದ್ರ ಅಕಾಡೆಮಿಗಳು ಅಪೇಕ್ಷಿಸಿದಾಗ ಬ್ಯಾರಿ ಸಾಹಿತ್ಯ ಮತ್ತು ಸಂಸ್ಕೃತಿ ಬೆಳವಣಿಗೆಗಾಗಿ ಸೂಕ್ತ ಸಲಹೆಗಳನ್ನು ನೀಡುವುದು. ಬ್ಯಾರಿ ಸಾಹಿತ್ಯ ಅಕಾಡೆಮಿಯು ತಮ್ಮ ಕ್ಷೇತ್ರ ವ್ಯಾಪ್ತಿಗೆ ಸಂಬಂಧಿಸಿದ ಪುಸ್ತಕ ಪ್ರಕಟಣೆಗಳನ್ನು ಕರ್ನಾಟಕ ಸಾರ್ವಜನಿಕ ಸಂಗ್ರಹಣೆಗಳಲ್ಲಿ ಪಾರದರ್ಶಕತೆ ಅಧಿನಿಯಮದ ರೀತಿ ಮಾಡುವುದು. ಬ್ಯಾರಿ ಅಕಾಡೆಮಿಯು ಬ್ಯಾರಿ ಸಾಂಸ್ಕೃತಿಕ ಮುನ್ನಡೆಗಾಗಿ ಅಗತ್ಯವಿರಬಹುದಾದ ಮೇಲೆ ತಿಳಿಸಿದಂತಹ ಧ್ಯೇಯೋದ್ಧೇಶಗಳಿಗೆ ಅನುಗುಣವಾದ ಕಾರ್ಯಗಳನ್ನು ನಿರ್ವಹಿಸುವುದು. ತನ್ನ ಉದ್ದೇಶಗಳ ಮುನ್ನಡೆಗಾಗಿ ಅಗತ್ಯವಿರಬಹುದಾದ ಮೇಲೆ ತಿಳಿಸಿದಂಥ ಧ್ಯೇಯೋದ್ಧೇಶಗಳಿಗೆ ಅನುಗುಣವಾದ ಕಾರ್ಯಗಳನ್ನು ನಿರ್ವಹಿಸುವುದು. ಆಯಾ ವರ್ಷ ಆಯವ್ಯಯದ ಪರಿಮಿತಿಯಲ್ಲಿ ಆರ್ಥಿಕ ವರ್ಷದ ಪ್ರಾರಂಭದಲ್ಲಿಯೇ ಕ್ರಿಯಾಯೋಜನೆ ಮತ್ತು ಬಜೆಟನ್ನು ಸಿದ್ಧಪಡಿಸಿ ಸರ್ಕಾರದಿಂದ ಅನುಮೋದನೆ ಪಡೆಯಬೇಕು ಮತ್ತು ಆಪ್ರಕಾರ ಅನುಷ್ಠಾನಗೊಳಿಸಬೇಕು. ಬ್ಯಾರಿ ಸಾಹಿತ್ಯ ಅಕಾಡೆಮಿಯು ತಂತಮ್ಮ ಕ್ಷೇತ್ರದ ಪ್ರತಿಭಾನ್ವಿತರಿಗೆ ಪ್ರಶಸ್ತಿ ಪುರಸ್ಕಾರ ಹಾಗೂ ಬಹುಮಾನಗಳನ್ನು ಪ್ರತಿವರ್ಷವೂ ಕೊಡಬೇಕು.
ಕಾರ್ಯಕ್ರಮಗಳು
ವಿವಿಧ ಸ್ತರಗಳಲ್ಲಿ ಬ್ಯಾರಿ ಸಾಕ್ಷ್ಯಚಿತ್ರ ನಿರ್ಮಾಣ : ಬ್ಯಾರಿ ಕಲೆ, ಭಾಷೆ, ಸಾಹಿತ್ಯ, ಸಂಸ್ಕೃತಿ ಇವುಗಳ ಸಮಗ್ರ ಚಿತ್ರಣವನ್ನು ಬ್ಯಾರಿ ಭಾಷೆಯ ಉಗಮದಿಂದ ಹಿಡಿದು ಈವರೆಗಿನ ಎಲ್ಲಾ ವಿವರಗಳನ್ನು ಮುಂದಿನ ತಲೆಮಾರಿಗೆ ಪರಿಚಯಿಸುವ ದೃಷ್ಠಿಯಿಂದ ವಿವಿಧ ಸ್ತರಗಳಲ್ಲಿ ಬ್ಯಾರಿ ಸಾಕ್ಷ್ಯಚಿತ್ರವನ್ನು ಪ್ರಕಟಿಸುವುದು
ಬೆಲ್ಕಿರಿ ದ್ವೈಮಾಸಿಕ ಸಂಚಿಕೆ ಬ್ಯಾರಿ ಬರಹಗಾರರಿಗೆ ಪ್ರೊತ್ಸಾಹ ನೀಡುವ ಹಾಗೂ ಸಾಹಿತ್ಯದ ಅಭಿವೃದ್ದಿ ಸಲುವಾಗಿ ಬ್ಯಾರಿ ಭಾಷೆಯ ದ್ವೈಮಾಸಿಕ ಸಂಚಿಕೆಯನ್ನು ಪ್ರಕಟನೆ ಮಾಡಲಾಗುತ್ತದೆ.
ಬ್ಯಾರಿ-ಕನ್ನಡ-ಇಂಗ್ಲಿಷ್ ನಿಘಂಟು ಗ್ರಂಥಕೋಶ
ಸಾವಿರ ವರ್ಷ ಇತಿಹಾಸವಿರುವ ಬ್ಯಾರಿ ಭಾಷೆ, ಕಲೆ, ಸಾಹಿತ್ಯ ಹಾಗೂ ಸಂಸ್ಕೃತಿ ಮುಂದಿನ ತಲೆಮಾರಿನತ್ತ ಕೊಂಡೊಯ್ಯುವ ದೃಷ್ಟಿಯಿಂದ ಬ್ಯಾರಿ ನಿಘಂಟು ಗ್ರಂಥಕೋಶವನ್ನು ಪ್ರಕಟಿಸುವುದು.
ಪ್ರಶಸ್ತಿ ಪ್ರದಾನ – ಪುಸ್ತಕ ಬಹುಮಾನ
ಬ್ಯಾರಿ ಸಾಹಿತ್ಯ- ಸಂಶೋಧನೆ, ರಂಗಭೂಮಿ ಹಾಗೂ ಜಾನಪದ ಕ್ಷೇತ್ರಗಳಲ್ಲಿ ಗಣನೀಯ ಸೇವೆ ಸಲ್ಲಿಸಿದ ಹಿರಿಯ ಮೂವರು ಗಣ್ಯರನ್ನು ಗುರುತಿಸಿ, ಅವರಿಗೆ ಅಕಾಡೆಮಿ ಗೌರವ ಪ್ರಶಸ್ತಿಯನ್ನು ನೀಡುವ ಕಾರ್ಯಕ್ರಮವನ್ನು ಹಮ್ಮಿಕೊಳ್ಳುವುದು. ಈ ಪ್ರಶಸ್ತಿಯಲ್ಲಿ ಗೌರವ ಧನ ರೂ. 10,000-00 ನಗದು, ಶಾಲು, ಹಾರ, ಪ್ರಮಾಣ ಪತ್ರ, ಫಲ ತಾಂಬೂಲಗಳನ್ನು ನೀಡಿ ಗೌರವಿಸುವುದು. ಅಕಾಡೆಮಿಯು ಪುಸ್ತಕ ಬಹುಮಾನ ಯೋಜನೆಯಡಿ ಬ್ಯಾರಿ- ಕನ್ನಡ ಭಾಷಾಂತರವನ್ನು ಒಳಗೊಂಡಂತೆ ಗರಿಷ್ಠ ಮೂರು ಪ್ರಕಾರದ ಪುಸ್ತಕಕ್ಕೆ ಬಹುಮಾನ ನೀಡಲಾಗುವುದು. ಈ ಬಹುಮಾನವು ರೂ.5,000-00, ಶಾಲು, ಹೂವಿನ ಹಾರ, ಸ್ಮರಣಿಕೆ, ಪ್ರಮಾಣಪತ್ರ ಮತ್ತು ಫಲ ತಾಂಬೂಲ ನೀಡಿ ಗೌರವಿಸುವುದು. ಈ ಪ್ರಸ್ಕಾರಕ್ಕಾಗಿ ಉತ್ತಮ ಪುಸ್ತಕಗಳೆಂದು ಪರಿಗಣಿಸಲು ಸಹಾಯವಾಗುವಂತೆ ಆಯ್ಕೆ ಮಾಡಲು ಅಯ್ದ ತಜ್ಞರಿಗೆ ನೀಡುವುದು ಹಾಗೂ ತಜ್ಞರು ಆಯ್ಕೆ ಮಾಡಿದ ಪುಸ್ತಕಗಳಿಗೆ ಪುರಸ್ಕಾರ ನೀಡಿ ಗೌರವಿಸುವ ಕಾರ್ಯಕ್ರಮವನ್ನು ಹಮ್ಮಿಕೊಳ್ಳುವುದು.
ವಿವಿಧ ಪರಿಕರಗಳ ಆಭರಣ ಮತ್ತು ಅಮೂಲ್ಯ ವಸ್ತುಗಳ ಛಾಯಚಿತ್ರಗಳ ಸಂಗ್ರಹ ಬ್ಯಾರಿ ಜನಾಂಗದಲ್ಲಿ ಇದ್ದ ವಿವಿಧ ಪರಿಕರಗಳ ಆಭರಣ ಮತ್ತು ಇನ್ನಿತರ ಬದುಕಿಗೆ ಅಮೂಲ್ಯ ಹಾಗೂ ಅಪರೂಪದ ವಸ್ತುಗಳ ಛಾಯಚಿತ್ರ ಸಂಗ್ರಹಿಸಿ ಗ್ರಂಥ ರಚಿಸುವುದು.
ಸಾಹಿತ್ಯ – ಸಾಂಸ್ಕೃತಿಕ ಕಾರ್ಯಕ್ರಮಗಳು
ಅಕಾಡೆಮಿಯು ಬ್ಯಾರಿ ಭಾಷೆ, ಸಾಹಿತ್ಯ, ಕಲೆ ಮತ್ತು ಸಂಸ್ಕೃತಿಯನ್ನು ಅಭಿವೃದ್ಧಿಪಡಿಸುವ ನಿಟ್ಟಿನಲ್ಲಿ ಬ್ಯಾರಿ ಸಂಸ್ಕೃತಿಗೆ ಪೂರಕವಾದ ಬ್ಯಾರಿಗಳ ವಿಶಿಷ್ಟ ಹಬ್ಬಗಳಾದ ಪೆರ್ನಾಲ್, ಸಂದೋಲ, ಜಾನಪದ ಸಂಗೀತ, ನಾಟಕಗಳಿಗೆ ಸಂಬಂಧಿಸಿದಂತೆ ಉತ್ಸವ, ಸಮಾವೇಶ, ಸಮ್ಮೇಳನ, ದಫ್ ಸ್ಪರ್ಧೆ, ಬ್ಯಾರಿ ನಾಟಕ ಸ್ಪರ್ಧೆ ಮತ್ತು ಬ್ಯಾರಿ ಜಾನಪದ ಕಾರ್ಯಕ್ರಮಗಳನ್ನು ನಡೆಸುವುದು. ಈ ಕಾರ್ಯಕ್ರಮವನ್ನು ರಾಜ್ಯದ ವಿವಿದೆಡೆಗಳಲ್ಲಿ ನಡೆಸುವ ಯೋಜನೆ ಹಾಕಲಾಗಿದೆ.
ಕವಿ ಸಮ್ಮೇಳನ/ಬಹುಭಾಷಾ ಕವಿಗೋಷ್ಠಿಗಳು
ಬ್ಯಾರಿ ಕವಿಗಳನ್ನು ಗುರುತಿಸುವ ಕಾರ್ಯಕ್ರಮ ಕವಿ ಸಮ್ಮೇಳನದ ಮೂಲ ಉದ್ದೇಶ. ಈ ಕವಿ ಸಮ್ಮೇಳನದಲ್ಲಿ ಮೂಡಿ ಬರುವ ಲೇಖನಗಳನ್ನು ಸಂಗ್ರಹಿಸಿ ಒಂದು ಕಿರು ಪರಿಚಯದ ಪುಸ್ತಕ ಪ್ರಕಟಿಸುವುದು. ಮತ್ತು ಬಹುಭಾಷಾ ಕವಿಗೋಷ್ಠಿಯಲ್ಲಿ ಬ್ಯಾರಿ, ಕನ್ನಡ, ತುಳು, ಕೊಂಕಣಿ, ಕೊಡವ, ಮಲಯಾಳಿ, ಇಂಗ್ಲೀಷ್ ಹಾಗೂ ಇತರ ಭಾಷಿಗರೊಂದಿಗೆ ಬೆರೆತು ಬಹುಭಾಷಾ ಕವಿಗೋಷ್ಠಿಯನ್ನು ಹಮ್ಮಿಕೊಳ್ಳುವುದು.
ಕಾರ್ಯಾಗಾರ ಮತ್ತು ಕಮ್ಮಟಗಳು
ಬ್ಯಾರಿ ಸಾಹಿತ್ಯದಲ್ಲಿ ಸರ್ವಜನಿಕರಿಗೆ ಆಸಕ್ತಿ ಮೂಡಿಸಲು ಹಾಗೂ ಯುವ ಜನರಲ್ಲಿ ಸಾಹಿತ್ಯ ಜಾಗೃತಿ ತರಲು ಸಹಾಯವಾಗುವಂತೆ ಕವಿತೆ ಬರೆಯುವ ಕುರಿತು ಮೂಲಜ್ಞಾನ, ಬರೆಯುವ ರೀತಿ ಇವುಗಳ ಕುರಿತು ಸ್ಪಷ್ಟ ಮಾಹಿತಿ ಒದಗಿಸುವಂತಹ ಕಾರ್ಯಾಗಾರವನ್ನು ಹಮ್ಮಿಕೊಳ್ಳುವುದು. ಭಾಷೆ, ಸಾಹಿತ್ಯ, ಜಾನಪದ, ಕಾವ್ಯ ರಚನೆ, ನಾಟಕ ರಚನೆ, ಗೀತಗಾಯನ, ಅನುವಾದ ಕಮ್ಮಟ, ಸಂಶೋಧನಾ ತರಬೇತಿ ಕಮ್ಮಟ ಅಥವಾ ಶಿಬಿರಗಳನ್ನು ನಡೆಸುವುದು.
ಅಕಾಡೆಮಿ, ಇಲಾಖೆಗಳ ಸಹಯೋಗದೊಂದಿಗೆ ಹಾಗೂ ಬ್ಯಾರಿ ಸಂಘ ಸಂಸ್ಥೆಗಳೊಂದಿಗೆ ಜಂಟಿ ಕಾರ್ಯಕ್ರಮ ಭಾಷೆ, ಸಾಹಿತ್ಯಕ್ಕೆ ಪೂರಕವಾದ ಮತ್ತು ಭಾಷಾ ಬೆಳವಣಿಗೆಯ ಉದ್ದೇಶದಿಂದ ಕಾರ್ಯಕ್ರಮ ಹಮ್ಮಿಕೊಳ್ಳುವಾಗ, ಇಲಾಖೆಗಳು, ಅಕಾಡೆಮಿ ಮತ್ತು ಸಂಘ ಸಂಸ್ಥೆಗಳೊಂದಿಗೆ ಅಕಾಡೆಮಿ ಸಹಯೋಗದಲ್ಲಿ ಅಥವಾ ಅಕಾಡೆಮಿಯೇ ನೇರವಾಗಿ ಸ್ಥಳೀಯ ಸಂಸ್ಥೆಯ ಸಹಕಾರ ಪಡೆದು ನಡೆಸುವುದು.
ಮಹಿಳಾ ಸಮ್ಮೇಳನ ಮತ್ತು ದಿನಾಚರಣೆ
ವಿಶ್ವ ಮಹಿಳಾ ದಿನಾಚರಣೆಯಂದು ಬ್ಯಾರಿ ಮಹಿಳಾ ಕೂಟ ಹಾಗೂ ಇನ್ನಿತರ ಕಾರ್ಯಕ್ರಮಗಳನ್ನು ನಡೆಸುವುದು.
ಗಡಿನಾಡು ಕಾರ್ಯಕ್ರಮ
ಬ್ಯಾರಿ ಭಾಷೆ, ಸಾಹಿತ್ಯ, ಕಲೆ ಮತ್ತು ಸಂಸ್ಕೃತಿಗೆ ಪೂರಕವಾದ ಸಾಹಿತ್ಯಿಕ ಮತ್ತು ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ರಾಜ್ಯದ ಗಡಿಭಾಗದಲ್ಲಿ ಅಲ್ಲಿನ ಸ್ಥಳೀಯ ಸಂಘ ಸಂಸ್ಥೆಯವರ, ಸ್ಥಳೀಯರ ಸಹಕಾರ ಪಡೆದು ಕಾರ್ಯಕ್ರಮ ಹಮ್ಮಿಕೊಳ್ಳುವುದು.
ವಿಳಾಸ
ಕರ್ನಾಟಕ ಬ್ಯಾರಿ ಸಾಹಿತ್ಯ ಅಕಾಡೆಮಿ ಹ್ಯಾಮಿಲ್ಟನ್ ಕಾಂಪ್ಲೆಕ್ಸ್, ಸ್ಟೇಟ್ ಬ್ಯಾಂಕ್ ಮಂಗಳೂರು-೫೭೫೦೦೧
ಬಾಹ್ಯ ಸಂಪರ್ಕ
ಕರ್ನಾಟಕ ಬ್ಯಾರಿ ಸಾಹಿತ್ಯ ಅಕಾಡೆಮಿ
ಉಲ್ಲೇಖ
ವರ್ಗ:ಅಕಾಡೆಮಿಗಳು
ಫ್ರೆಂಚ್
ಫ್ರೆಂಚ್ ಎಂಬ ಪದವು ಫ್ರಾನ್ಸ್ ದೇಶಕ್ಕೆ ಸಂಬಂಧಪಟ್ಟದ್ದು ಎಂದು ಸೂಚಿಸುತ್ತದೆ
French
ಮೇದಿನಿಪುರ್
ಮೇದಿನಿಪುರ್ (ಮಿಡ್ನಾಪುರ ಎಂದೂ ಬರೆಯಲಾದ) ಭಾರತದ ಪಶ್ಚಿಮ ಬಂಗಾಳದಲ್ಲಿನ ಒಂದು ಪಟ್ಟಣ. ಈ ನಗರವು ಪಶ್ಚಿಮ ಬಂಗಾಳ ರಾಜ್ಯದ ಮತ್ತು ಅದರದೇ ಹೆಸರು ಪಡೆದ ಪಶ್ಚಿಮ ಮೇದಿನಿಪುರ್ ಜಿಲ್ಲೆಯ ಪ್ರಧಾನ ಕಾರ್ಯಸ್ಥಳ. ಈ ಪಟ್ಟಣವು ಜಿಲ್ಲೆಯ ಒಂದು ವಿಭಾಗಕ್ಕೂ ತನ್ನ ಹೆಸರನ್ನು ನೀಡುತ್ತದೆ.
ವರ್ಗ:ಪಶ್ಚಿಮ ಬಂಗಾಳ
ಮೈಕ್‌ ಟೈಸನ್‌
ಮೈಕೆಲ್‌ ಗೆರಾರ್ಡ್‌ “ಮೈಕ್‌” ಟೈಸನ್‌ ರು (ಜನನ ಜೂನ್‌ 30, 1966) ಓರ್ವ ನಿವೃತ್ತ ಅಮೇರಿಕನ್ ಕುಸ್ತಿಪಟು. ಅವರು ನಿರ್ವಿವಾದ ಹೆವಿವೇಯ್ಟ್‌ ಚಾಂಪಿಯನ್‌ ಅಲ್ಲದೇ, WBC, WBA ಮತ್ತು IBF ವಿಶ್ವ ಹೆವಿವೇಯ್ಟ್‌ ಪ್ರಶಸ್ತಿಗಳನ್ನು ಗೆದ್ದ ಅತಿ ಕಿರಿಯ ಕುಸ್ತಿಪಟುವಾಗಿಯೇ ಉಳಿದಿದ್ದಾರೆ. ಕೇವಲ 20 ವರ್ಷ, 4 ತಿಂಗಳು ಹಾಗೂ 22 ದಿನಗಳ ವಯೋಮಾನದಲ್ಲಿದ್ದಾಗಲೇ ಅವರು ಎರಡನೇ ಸುತ್ತಿನಲ್ಲಿ ಟ್ರೆವರ್‌ ಬೆರ್ಬಿಕ್‌ರನ್ನು TKOನಿಂದ ಸೋಲಿಸಿ WBC ಪ್ರಶಸ್ತಿಯನ್ನು ಗೆದ್ದರು. ತಮ್ಮ ವೃತ್ತಿಜೀವನದುದ್ದಕ್ಕೂ, ಟೈಸನ್‌ರು ತಮ್ಮ ಉಗ್ರ/ಕ್ರೂರ ಮತ್ತು ಭಯಾನಕ ಕುಸ್ತಿಯ ಶೈಲಿ ಹಾಗೂ ಕಣದ ಹೊರಗೆ ಹಾಗೂ ಒಳಗಿನ ವಿವಾದಾತ್ಮಕ ನಡತೆಯಿಂದಾಗಿ ಪ್ರಸಿಧ್ಧ ಹೊಂದಿದ್ದಾರೆ.
ಏಕಕಾಲಿಕವಾಗಿ WBA, WBC ಮತ್ತು IBF ಪ್ರಶಸ್ತಿಗಳನ್ನು ಹೊಂದಿದ ಪ್ರಪ್ರಥಮ ಹೆವಿವೇಯ್ಟ್‌ ಚಾಂಪಿಯನ್‌ ಆಗಿದ್ದಾರೆ.
"ಪುಟಾಣಿ ಡೈನಮೈಟ್‌," "ಉಕ್ಕಿನ ಮೈಕ್‌," ಮತ್ತು "ಭೂಮಿಯ ಮೇಲಿನ ಅತ್ಯಂತ ದುಷ್ಟ ವ್ಯಕ್ತಿ," ಟೈಸನ್‌ ಎಂಬೆಲ್ಲಾ ಅಡ್ಡಹೆಸರು/ಉಪನಾಮಗಳನ್ನು ಹೊಂದಿದ್ದ ಅವರು ತಮ್ಮ ಪ್ರಥಮ 19 ವೃತ್ತಿಪರ ಕುಸ್ತಿಪಂದ್ಯಗಳನ್ನು ನಾಕ್‌ಔಟ್‌ಗಳ ಮೂಲಕ ಗೆದ್ದಿದ್ದರು, ಅದರಲ್ಲಿ 12ನ್ನು ಪ್ರಥಮ ಸುತ್ತಿನಲ್ಲೇ ಗೆದ್ದಿದ್ದರು. 1980ರ ದಶಕದ ಕೊನೆಯಲ್ಲಿ ವಿಭಜಿತವಾಗಿದ್ದ ಹೆವಿವೇಯ್ಟ್‌ ವಿಭಾಗದಲ್ಲಿ ಅನೇಕ ಪ್ರತಿಷ್ಠಿತ ಬೆಲ್ಟ್‌ಗಳನ್ನು ಗೆದ್ದು ವಿಶ್ವದ ಅನಭಿಷಕ್ತ ಹೆವಿವೇಯ್ಟ್‌ ಚಾಂಪಿಯನ್‌ ಆಗಿದ್ದರು. ಫೆಬ್ರವರಿ 11, 1990ರಂದು, ಟೋಕ್ಯೋ/ಟೋಕಿಯೋದಲ್ಲಿ ದುರ್ಬಲನೆನಿಸಿದ ಜೇಮ್ಸ್‌ "ಬಸ್ಟರ್‌" ಡಗ್ಲಸ್‌ರ ಎದುರು 10ನೇ ಸುತ್ತಿನಲ್ಲಿ ಒಂದು KOನಿಂದ 42-ಕ್ಕೆ-1ರಲ್ಲಿ ಸೋಲು ಕಂಡಾಗ ಟೈಸನ್‌ರು ಪ್ರಶಸ್ತಿಯನ್ನು ಕಳೆದುಕೊಂಡರು.
1992ರಲ್ಲಿ, ಟೈಸನ್‌ರು ಡೆಸಿರೀ ವಾಷಿಂಗ್ಟನ್‌ಳ ಮೇಲೆ ಅತ್ಯಾಚಾರ ಮಾಡಿದ್ದು ರುಜುವಾತಾಗಿ, ಮೂರು ವರ್ಷ ಸೆರೆಯಲ್ಲಿ ಕಾಲಕಳೆದರು (ಈ ಸಮಯದಲ್ಲಿ ಅವರು ಇಸ್ಲಾಂಗೆ ಮತಾಂತರಗೊಂಡರು ಕೂಡ). 1995ರಲ್ಲಿ ಸೆರೆಯಿಂದ ಬಿಡುಗಡೆಯಾದ ನಂತರ ಸೋಲಿನಿಂದ ಗೆಲುವಿಗೆ ಮರಳುವಂತಹಾ ಕುಸ್ತಿಪಂದ್ಯಗಳಲ್ಲಿ ನಿರತರಾದರು. ಇವಾಂಡರ್‌ ಹೋಲಿಫೀಲ್ಡ್‌ರಿಂದ ಸೋಲೊಪ್ಪಿಕೊಳ್ಳುವ ಮೊದಲು 1996ರಲ್ಲಿ ನಡೆದ ಪಂದ್ಯದ 11ನೇ ಸುತ್ತಿನ TKOದಲ್ಲಿ ಹೆವಿವೇಯ್ಟ್‌ ಪ್ರಶಸ್ತಿಯನ್ನು ಭಾಗಶಃ ಗೆದ್ದಿದ್ದರು. ಅವರ 1997ರ ಮರುಪಂದ್ಯವು ಟೈಸನ್‌ರು ಹೋಲಿಫೀಲ್ಡ್‌ರ ಕಿವಿಯ ಒಂದು ಭಾಗವನ್ನು ಕಚ್ಚಿದುದಕ್ಕಾಗಿ ಅನರ್ಹಗೊಳ್ಳುವಂತಹಾ ಆಘಾತಕಾರಿ ರೀತಿಯಲ್ಲಿ ಕೊನೆಗೊಂಡಿತು. 2002ರಲ್ಲಿ ಅವರು 35ನೇ ವಯಸ್ಸಿನಲ್ಲಿ ಮತ್ತೆ ಚಾಂಪಿಯನ್‌ಶಿಪ್‌ಗಾಗಿ ಹೋರಾಟ ನಡೆಸಿ ಲೆನ್ನಾಕ್ಸ್‌ ಲೂಯಿಸ್‌/ಲೆವಿಸ್‌ರೆದುರು ನಾಕ್‌ಔಟ್‌ ಮೂಲಕ ಸೋಲು ಕಂಡರು. 2005ರಲ್ಲಿ ಡ್ಯಾನಿ ವಿಲಿಯಮ್ಸ್‌ ಮತ್ತು ಕೆವಿನ್‌ ಮೆಕ್‌ಬ್ರೈಡ್‌ರೆದುರು ಸತತ ಎರಡು ನಾಕ್‌ಔಟ್‌ಗಳಲ್ಲಿ ಸೋಲು ಕಂಡನಂತರ ಟೈಸನ್‌ ಕುಸ್ತಿ ಸ್ಪರ್ಧೆಗಳಿಂದ ನಿವೃತ್ತಿ ಹೊಂದಿದರು. ಟೈಸನ್‌ ತಮ್ಮ ವೃತ್ತಿ ಜೀವನದಲ್ಲಿ $300 ದಶಲಕ್ಷಗಳನ್ನು ಗಳಿಸಿದ್ದರೂ, ಅನೇಕ ಪಂದ್ಯಗಳಿಂದ US$30 ದಶಲಕ್ಷಕ್ಕೂ ಹೆಚ್ಚಿನ ಮೊತ್ತ ಪಡೆದಿದ್ದರೂ 2003ರಲ್ಲಿ ತಾವು ದಿವಾಳಿಯಾಗಿದ್ದೇನೆಂದು ಘೋಷಿಸಿಕೊಂಡರು.
ರಿಂಗ್‌ ಮ್ಯಾಗಜೀನ್‌ ಪತ್ರಿಕೆಯ 100 ಮಂದಿ ಸರ್ವಶ್ರೇಷ್ಠ ಮುಷ್ಠಿಪ್ರಹಾರಕರ ಪಟ್ಟಿಯಲ್ಲಿ #16ನೇ ಶ್ರೇಯಾಂಕ ಪಡೆದಿದ್ದಾರೆ.
ಆರಂಭದ ದಿನಗಳು
ನಂತರ ಕಸ್‌ ಡಾಮಟೊ ಟೈಸನ್‌ನನ್ನು ಸುಧಾರಣಾ ಕೇಂದ್ರದಿಂದ ಬಿಡುಗಡೆ ಮಾಡಿಸಿದರು. ಕೆವಿನ್‌ ರೂನೆ ಸಹಾ ಟೈಸನ್‌ಗೆ ತರಬೇತಿ ನೀಡುತ್ತಿದ್ದುದಲ್ಲದೇ, ಆಗ್ಗಾಗ್ಗೆ ಟೈಸನ್‌ 15 ವರ್ಷದವನಿದ್ದಾಗ ಡಮಾಟೋನಿಂದ ವಜಾಗೊಂಡಿದ್ದ ಟೆಡ್ಡಿ ಅಟ್ಲಾಸ್‌ನಿಗೆ ಸಹಾಯವಾಗಿರುತ್ತಿದ್ದ. ರೂನೆಯು ಅಂತಿಮವಾಗಿ ಯುವ ಕುಸ್ತಿಪಟುವಿನ ಸಂಪೂರ್ಣ ತರಬೇತಿಯ ಜವಾಬ್ದಾರಿಯನ್ನು ವಹಿಸಿಕೊಂಡನು.
ಟೈಸನ್‌‌ರ ಐದು ವರ್ಷ ದೊಡ್ಡವನಾದ ಸಹೋದರ ರಾಡ್ನಿಯು, ಲಾಸ್‌ ಏಂಜಲೀಸ್‌ ಕೌಂಟಿಯ-ದಕ್ಷಿಣ ಕ್ಯಾಲಿಫೋರ್ನಿಯಾ ವೈದ್ಯಕೀಯ ಕೇಂದ್ರ ವಿಶ್ವವಿದ್ಯಾಲಯದ ದೈಹಿಕ ಆಘಾತ ಚಿಕಿತ್ಸಾ ಕೇಂದ್ರದಲ್ಲಿ ವೈದ್ಯರ ಸಹಾಯಕನಾಗಿದ್ದ. ಆತ ತನ್ನ ಸಹೋದರನ ವೃತ್ತಿಜೀವನಕ್ಕೆ ಬೆಂಬಲ ಕೊಡುತ್ತಿದ್ದುದಲ್ಲದೇ ನೆವಾಡಾದ ಲಾಸ್‌ ವೇಗಾಸ್‌ನಲ್ಲಿ ನಡೆಯುತ್ತಿದ್ದ ಟೈಸನ್‌‌ರ ಕುಸ್ತಿಪಂದ್ಯಗಳಲ್ಲಿ ಕಾಣಿಸಿಕೊಳ್ಳುತ್ತಿದ್ದ. ತಮ್ಮ ನಡುವಿನ ಸಂಬಂಧದ ಬಗ್ಗೆ ಕೇಳಿದಾಗ, ಮೈಕ್‌ "ನಾನು ಮತ್ತು ನನ್ನ ಸಹೋದರ ಆಗ್ಗಾಗ್ಗೆ ಒಬ್ಬರನ್ನೊಬ್ಬರು ನೋಡುತ್ತಿರುತ್ತೇವೆ/ಭೇಟಿ ಮಾಡುತ್ತಿರುತ್ತೇವೆ ಮತ್ತು ಪರಸ್ಪರ ಪ್ರೀತಿಯಿಂದ ಇದ್ದೇವೆ," ಮತ್ತು "ನನ್ನ ಸಹೋದರ ಏನಾದರೂ ಆಗಿದ್ದರೆ/ಯಾವಾಗಲೂ ಉಪಯುಕ್ತಜೀವಿಯಾಗಿದ್ದರೆ, ನಾನು ಏನೂ ಆಗಿರಲಿಲ್ಲ/ನಾನು ನಿರುಪಯುಕ್ತನಾಗಿದ್ದೆ" ಎಂದು ಹೇಳಿದರೆನ್ನಲಾಗಿದೆ.
ಹವ್ಯಾಸಿ ವೃತ್ತಿಜೀವನ
ಟೈಸನ್‌ 1982ರ ಕಿರಿಯರ ಒಲಿಂಪಿಕ್‌ ಪಂದ್ಯಗಳಲ್ಲಿ ಸ್ಪರ್ಧಿಸಿ ರಜತ ಪದಕ ಪಡೆದ.
ಕಿರಿಯರ ಒಲಿಂಪಿಕ್ಸ್‌ನ 8 ಸೆಕೆಂಡುಗಳ ಅತಿವೇಗದ ನಾಕ್‌ಔಟ್‌ ದಾಖಲೆಯನ್ನು ಆತ ಹೊಂದಿದ್ದಾನೆ. ಇದರೊಂದಿಗೆ ಆತ ಕಿರಿಯರ ಒಲಿಂಪಿಕ್‌ ಪಂದ್ಯಗಳಲ್ಲಿ ನಾಕ್‌ಔಟ್‌ನಿಂದಲೇ ಪ್ರತಿ ಪಂದ್ಯ/ಸರದಿಯನ್ನು ಗೆದ್ದನು.
ಹೆನ್ರಿ ಟಿಲ್‌ಮನ್‌ರೊಂದಿಗೆ ಎರಡು ಬಾರಿ ಹವ್ಯಾಸಿಯಾಗಿ ಸ್ಪರ್ಧಿಸಿ ಎರಡು ಸರದಿ/ಪಂದ್ಯಗಳನ್ನು ಅಲ್ಪ ಅಂತರದಲ್ಲಿ ಸೋಲು ಕಂಡನು. ಲಾಸ್‌ ಏಂಜಲೀಸ್‌ ಒಲಿಂಪಿಕ್‌ ಪಂದ್ಯಗಳಲ್ಲಿ ಟಿಲ್‌ಮನ್‌ ಹೆವಿವೇಯ್ಟ್‌ ಚಿನ್ನದ ಪದಕ ಪಡೆಯಲು ಮುಂದುವರೆದರು.
ತಾರಾಪಟ್ಟಕ್ಕೆ ಉನ್ನತಿ
ಟೈಸನ್‌ ಮಾರ್ಚ್‌ 6, 1985ರಂದು ನ್ಯೂಯಾರ್ಕ್‌ನ ಆಲ್ಬೆನಿಯಲ್ಲಿ ವೃತ್ತಿಪರ ಚೊಚ್ಚಲ ಪಂದ್ಯದಲ್ಲಿ ಭಾಗವಹಿಸಿದನು. ಆತ ಹೆಕ್ಟರ್‌ ಮರ್ಸಿಡೀಸ್‌ರನ್ನು ಮೊದಲ ಸುತ್ತಿನ ನಾಕ್‌ಔಟ್‌ನಲ್ಲಿಯೇ ಸೋಲಿಸಿದನು. ವೃತ್ತಿಪರನಾಗಿ ಪ್ರಥಮ ವರ್ಷದಲ್ಲಿಯೇ ಆತ 15 ಸರದಿ/ಪಂದ್ಯಗಳನ್ನು ಗೆದ್ದರು. ನಿರಂತರವಾಗಿ ಆಡುತ್ತಾ, ಟೈಸನ್‌ ತನ್ನ ಮೊದಲ 28 ಪಂದ್ಯಗಳಲ್ಲಿನ 26 ಪಂದ್ಯಗಳನ್ನು KO/TKO ಮೂಲಕ ಗೆದ್ದರು- ಪ್ರಥಮ ಸುತ್ತಿನಲ್ಲೇ 16 ಪಂದ್ಯಗಳನ್ನು ಗೆದ್ದಿದ್ದರು. ಆತನ ವಿರೋಧಿಗಳ ಗುಣಮಟ್ಟವು ಜೇಮ್ಸ್‌ ಟಿಲ್ಲಿಸ್‌, ಡೇವಿಡ್‌ ಜಾಕೋ, ಜೆಸ್ಸೆ/ಜೆಸ್ಸಿ ಫರ್ಗ್ಯುಸನ್‌, ಮಿಚ್‌ ಗ್ರೀನ್‌ ಮತ್ತು ಮಾರ್ವಿಸ್‌ ಫ್ರೇಜಿಯರ್‌ಗಳಂತಹಾ ತರಬೇತಿಪಡೆದ ಪಟು ಮತ್ತು ಸಾಮಾನ್ಯ ಪೈಪೋಟಿಗಾರರು/ಸ್ರರ್ಧೆಗಾರರ ಮಟ್ಟಕ್ಕೆ ಏರಿತು. ಆತನ ಸರಣಿ ವಿಜಯಗಳು ಮಾಧ್ಯಮದ ಗಮನ ಸೆಳೆಯಿತು, ಪರಿಣಾಮವಾಗಿ ಆತನಿಗೆ ಮುಂದಿನ ಶ್ರೇಷ್ಠ ಹೆವಿವೇಯ್ಟ್‌ ಚಾಂಪಿಯನ್‌ ಆಗಿ ಪ್ರಚಾರ ನೀಡಲಾಯಿತು. ಡಾಮಟೋ ಟೈಸನ್‌‌ರ ವೃತ್ತಿಜೀವನದ ಆರಂಭದಲ್ಲೇ ನವೆಂಬರ್‌ 1985ರಲ್ಲಿ ಮರಣಿಸಿದರು, ಕೆಲವರ ಊಹೆಯ ಪ್ರಕಾರ ಆತನ ಮರಣವು ಟೈಸನ್‌ ತನ್ನ ಮುಂದಿನ ಜೀವನ ಮತ್ತು ವೃತ್ತಿಪರ ಬದುಕು ಮುಂದುವರಿದಂತೆ ಅನುಭವಿಸಬೇಕಾದ ತೊಂದರೆಗಳ ಮೂಲಸೂಚನೆಯಾಗಿತ್ತು.
ಟೈಸನ್‌‌ರ ಪ್ರಥಮ ರಾಷ್ಟ್ರಾದ್ಯಂತ ಪ್ರಸಾರವಾದ ಪಂದ್ಯವು ಫೆಬ್ರವರಿ 16, 1986ರಂದು ನ್ಯೂಯಾರ್ಕ್‌ನ ಟ್ರಾಯ್‌ನಲ್ಲಿನ ಹೌಸ್ಟನ್‌ ಫೀಲ್ಡ್‌ ಹೌಸ್‌ನಲ್ಲಿ ತರಬೇತಿಪಡೆದ ಹೆವಿವೇಯ್ಟ್‌ಪಟು ಜೆಸ್ಸೆ/ಜೆಸ್ಸಿ ಫರ್ಗ್ಯುಸನ್‌ರೊಂದಿಗೆ ನಡೆಯಿತು‌. ಐದನೇ ಸುತ್ತಿನಲ್ಲಿ ಟೈಸನ್‌ ಫರ್ಗ್ಯುಸನ್‌ಗೆ ನೀಡಿದ ಊರ್ಧ್ವ ಪ್ರಹಾರದಿಂದ ಫರ್ಗ್ಯುಸನ್‌ರ ಮೂಗಿಗೆ/ನಾಸಿಕಕ್ಕೆ ಏಟು ತಗುಲಿತು. ಆರನೇ ಸುತ್ತಿನಲ್ಲಿ, ಫರ್ಗ್ಯುಸನ್‌ ಮತ್ತಷ್ಟು ತೊಂದರೆಯಾಗುವುದನ್ನು ತಪ್ಪಿಸಲು ಟೈಸನ್‌ರನ್ನು ಅಮುಕಿ ಹಿಡಿಯಲು ಪ್ರಯತ್ನಿಸಿದರು. ಪಂದ್ಯದಲ್ಲಿ ತಮ್ಮ ಆದೇಶಗಳನ್ನು ಪಾಲಿಸಬೇಕೆಂದು ಅನೇಕ ಬಾರಿ ಹೇಳಿದರೂ ಆತ ಕೇಳಲಿಲ್ಲ, ರೆಫರೀಯು ಪಂದ್ಯವನ್ನು ಆರನೇ ಸುತ್ತಿನ ಮಧ್ಯದ ಹೊತ್ತಿಗೆ ನಿಲ್ಲಿಸಲು ಯಶಸ್ವಿಯಾದರು. ಮೊದಲಿಗೆ ತನ್ನ ವಿರೋಧಿಯ ಅನರ್ಹತೆ(DQ)ಯಿಂದಾಗಿ ಜಯವೆಂದು ಘೋಷಿಸಲಾಗಿದ್ದರೂ, ಆ ನಿರ್ಣಯವನ್ನು ತರುವಾಯ "ಹೊಂದಾಣಿಸಿ" ತಾಂತ್ರಿಕ ನಾಕ್‌ಔಟ್‌ನಿಂದಾದ (TKO) ವಿಜಯವೆಂದು ಪರಿಗಣಿಸಲಾಗಿತ್ತು, ಟೈಸನ್‌‌ರ ಅಭಿಮಾನಿಗಳು DQ ಜಯವು ಅವರ ಟೈಸನ್‌‌ರ ನಾಕ್‌ಔಟ್‌ ವಿಜಯಗಳ ಸರಣಿಯನ್ನು ಕೊನೆಗೊಳಿಸುತ್ತದೆಯೆಂದು ನಾಕ್‌ಔಟ್‌ ಎಂಬ ನಿರ್ಧಾರ ನೀಡುವುದು ಅನಿವಾರ್ಯ ಎಂದು ಪ್ರತಿಭಟನೆ ನಡೆಸಿದರು. ಪರಿಷ್ಕೃತ ಫಲಿತಾಂಶದಲ್ಲಿ ನೀಡಲಾದ ಮೂಲ ಕಾರಣವೆಂದರೆ ಫರ್ಗ್ಯುಸನ್‌ಗೆ ಪಂದ್ಯವನ್ನು  ಮುಂದುವರೆಸಲು ಸಾಧ್ಯವಾಗದಿದ್ದರಿಂದ ಮುಂದುವರೆಸಲಿರುವ/ಮುಂದುವರೆಸುವ ಸ್ಥಿತಿಯಲ್ಲಿರಲಿಲ್ಲ.
ನವೆಂಬರ್‌ 22, 1986ರಂದು, ವಿಶ್ವ ಕುಸ್ತಿಪಂದ್ಯ ಮಂಡಳಿ (WBC) ಹೆವಿವೇಯ್ಟ್‌ ಚಾಂಪಿಯನ್‌ಶಿಪ್‌ ಪಂದ್ಯಗಳಲ್ಲಿನ ಪ್ರಥಮ ಕುಸ್ತಿಪಂದ್ಯದಲ್ಲಿ ಟ್ರೆವರ್‌ ಬೆರ್ಬಿಕ್‌ ವಿರುದ್ಧ ಟೈಸನ್‌ ಪ್ರಥಮ ಪ್ರಶಸ್ತಿ ಪಡೆದರು. 20 ವರ್ಷ 4 ತಿಂಗಳ ವಯಸ್ಸಿನಲ್ಲಿ ಎರಡನೇ ಸುತ್ತಿನ TKOನಲ್ಲಿ ಪ್ರಶಸ್ತಿ ಗೆದ್ದ ಟೈಸನ್‌ ಇದುವರೆಗಿನ ಅತಿ ಕಿರಿಯ ಹೆವಿವೇಯ್ಟ್‌ ಚಾಂಪಿಯನ್‌ ಆದರು.
ಟೈಸನ್‌‌ರ ದಾರ್ಢ್ಯತೆಯಿಂದಾಗಿ, ಅನೇಕ ಕುಸ್ತಿಪಟುಗಳು ಆತನಿಗೆ ಹೊಡೆಯಲು ಹೆದರುತ್ತಿದ್ದರಲ್ಲದೇ ಪ್ರಚಂಡ ವೇಗದ ಕೈಬೀಸು, ನಿಖರತೆ, ಹೊಂದಾಣಿಕೆ, ಶಕ್ತಿ ಮತ್ತು ಆತನ ಸಮಯಾವಧಾನತೆಯಿಂದಾಗಿ ಇದಕ್ಕೆ ಇನ್ನಷ್ಟು ಪುಷ್ಟಿ ದೊರಕುತ್ತಿತ್ತು. ಟೈಸನ್‌ರು ತಮ್ಮ ಸ್ವರಕ್ಷಣಾ ಸಾಮರ್ಥ್ಯಕ್ಕೆ ಸಹಾ ಹೆಸರಾದವರು. ಪೀಕ್‌‌-ಅ-ಬೂ ಶೈಲಿಯಲ್ಲಿ ತನ್ನ ಕೈಗಳನ್ನು ತನ್ನ ಗುರು ಕಸ್‌ ಡಾಮಟೊ ಹೇಳಿಕೊಟ್ಟ ಹಾಗೆ ಮೇಲೆತ್ತುತ್ತಿದ್ದ ಟೈಸನ್‌ ಎದುರಾಳಿಯ ಹೊಡೆತಕ್ಕೆ ಸಿಗದಂತೆ ತಪ್ಪಿಸಿ ನುಣುಚಿಕೊಂಡು ತಾನು ಹೊಡೆಯಲು ಅನುಕೂಲವಾಗುವಂತೆ ಮತ್ತೆ ಹತ್ತಿರಕ್ಕೆ ಹೋಗುತ್ತಿದ್ದರು. ಟೈಸನ್‌‌ರ ವೈಯಕ್ತಿಕ ಛಾಪಿನ ಹೊಡೆತ ಸಂಯೋಜನೆಯೆಂದರೆ ತನ್ನ ಎದುರಾಳಿಗೆ ಬಲಕೊಕ್ಕೆ ಹೊಡೆತ ನೀಡಿ, ತಕ್ಷಣವೇ ಎದುರಾಳಿಯ ಬಲಗದ್ದಕ್ಕೆ ಊರ್ಧ್ವ ಪ್ರಹಾರ ನೀಡುವುದು; ಕೆಲವೇ ಕುಸ್ತಿಪಟುಗಳಿಗೆ ಮಾತ್ರವೇ ಈ ಸಂಯೋಜನೆಯ ಹೊಡೆತದ ನಂತರವೂ ತಮ್ಮ ನಿಲುವನ್ನು ಕಾಪಾಡಿಕೊಳ್ಳಲು ಸಾಧ್ಯವಾಗಿತ್ತು. ಈ ಸಂಯೋಜನೆಯ ಹೊಡೆತದಿಂದ ಕುಸಿದ ಕುಸ್ತಿಪಟುಗಳಲ್ಲಿ ಜೆಸ್ಸೆ/ಜೆಸ್ಸಿ ಫರ್ಗ್ಯುಸನ್‌ ಮತ್ತು ಜೋಸ್‌ ರಿಬಾಲ್ಟಾ ಸೇರಿದ್ದಾರೆ.
ಅನಭಿಷಕ್ತ/ಅವಿರೋಧ ಚಾಂಪಿಯನ್‌
ಟೈಸನ್‌ರ ಮೇಲಿನ ನಿರೀಕ್ಷೆಗಳು ಬಹಳವಾಗಿತ್ತು, ಆತ ವಿಶ್ವದಲ್ಲಿನ ಉನ್ನತ ಮಟ್ಟದ ಹೆವಿವೇಯ್ಟ್‌ ಪಟುಗಳೊಡನೆ ಕುಸ್ತಿ ಆಡುವ ಮಹತ್ವಾಕಾಂಕ್ಷೆಯಿಂದ ಕಣಕ್ಕಿಳಿದ. ಟೈಸನ್‌ ಮಾರ್ಚ್‌ 7, 1987ರಂದು ನೆವಾಡಾದ ಲಾಸ್‌ ವೇಗಾಸ್‌ನಲ್ಲಿ ಜೇಮ್ಸ್‌ ಸ್ಮಿತ್ ವಿರುದ್ಧದ ಪಂದ್ಯದಲ್ಲಿ ತನ್ನ ಪ್ರಶಸ್ತಿಯನ್ನು ಖಚಿತಪಡಿಸಿಕೊಂಡರು. ಅವರು ಅವಿರೋಧ ನಿರ್ಣಯದಿಂದ ಗೆದ್ದು, ಸ್ಮಿತ್‌ರ ವಿಶ್ವ ಕುಸ್ತಿಪಂದ್ಯ ಕೂಟದ (WBA) ಪ್ರಶಸ್ತಿಯನ್ನು ತಮ್ಮ ಪ್ರಶಸ್ತಿಗಳ ಪಟ್ಟಿಗೆ ಸೇರಿಸಿಕೊಂಡರು. ಮಾಧ್ಯಮದಲ್ಲಿ 'ಟೈಸನ್‌ ವ್ಯಾಮೋಹ/ಗೀಳು' ಮಿತಿಮೀರುತ್ತಿತ್ತು. ಮೇನಲ್ಲಿ ಪಿಂಕ್‌ಲನ್‌ ಥಾಮಸ್‌ರನ್ನು ಆರನೇ ಸುತ್ತಿನಲ್ಲಿ ನಾಕ್‌ಔಟ್‌‌ನೊಂದಿಗೆ ಸೋಲಿಸಿದರು. ಆಗಸ್ಟ್‌ 1ರಂದು ನಡೆದ ಪಂದ್ಯದಲ್ಲಿ ಹನ್ನೆರಡು ಸುತ್ತುಗಳ ಅವಿರೋಧ ನಿರ್ಣಯದಲ್ಲಿ ಟೋನಿ ಟಕರ್‌ರನ್ನು ಸೋಲಿಸಿ ಅಂತರರಾಷ್ಟ್ರೀಯ ಕುಸ್ತಿಪಟುಗಳ ಒಕ್ಕೂಟ (IBF) ಪ್ರಶಸ್ತಿಯನ್ನು ಗೆದ್ದರು. ಅವರು ಮೂರು ಪ್ರಮುಖ ಬೆಲ್ಟ್‌ಪ್ರಶಸ್ತಿಗಳಾದ — WBA, WBC, ಮತ್ತು IBFಗಳನ್ನು — ಒಂದೇ ಸಮಯದಲ್ಲಿ ಹೊಂದಿರುವ ಪ್ರಥಮ ಹೆವಿವೇಯ್ಟ್‌ ಪಟುವಾದರು. 1987ರ ಅಕ್ಟೋಬರ್‌ನಲ್ಲಿ ನಡೆದ ಮತ್ತೊಂದು ಪಂದ್ಯದಲ್ಲಿ ಏಳನೇ ಸುತ್ತಿನ ನಾಕ್‌ಔಟ್‌ ಮೂಲಕ ಟೈಸನ್‌ 1984ರ ಒಲಿಂಪಿಕ್ಸ್‌ ಸ್ವರ್ಣ ಪ್ರಶಸ್ತಿವಿಜೇತ ಸೂಪರ್‌ ಹೆವಿವೇಯ್ಟ್‌ ಟೈರೆಲ್‌ ಬಿಗ್ಗ್ಸ್‌‌ರ ವಿರುದ್ಧ ಮತ್ತೊಂದು ವಿಜಯ ಪಡೆದರು. 1987ರಲ್ಲಿಯೇ, ನಿಂಟೆಂಡೋ ಸಂಸ್ಥೆಯು ತನ್ನ ನಿಂಟೆಂಡೋ ಮನರಂಜನಾ ಸಾಧನದಲ್ಲಿ ಆಡಲು ಮೈಕ್‌ ಟೈಸನ್‌‌ರ ಪಂಚ್‌-ಔಟ್‌!! ಎಂಬ ವಿಡಿಯೋ ಆಟವನ್ನು ಬಿಡುಗಡೆ ಮಾಡಿತು.
ಟೈಸನ್‌ 1988ರಲ್ಲಿ ಮೂರು ಪಂದ್ಯಗಳಲ್ಲಿ ಭಾಗವಹಿಸಿದ್ದರು. ಜನವರಿ 22, 1988ರಂದು, ದಂತಕಥೆ ಮಾಜಿ ಚಾಂಪಿಯನ್‌ ಲ್ಯಾರ್ರಿ ಹೋಮ್ಸ್‌ರನ್ನು ಎದುರಿಸಿದ ಆತ ನಾಲ್ಕನೇ ಸುತ್ತಿನ KO ಮೂಲಕ ಸೋಲಿಸಿದರು. ಹೋಮ್ಸ್‌ ಭಾಗವಹಿಸಿದ 75 ವೃತ್ತಿಪರ ಪಂದ್ಯಗಳಲ್ಲಿ ಅನುಭವಿಸಿದ ನಾಕ್‌ಔಟ್‌ ಸೋಲು ಇದೊಂದೇ ಆಗಿತ್ತು. ಮಾರ್ಚ್‌ನಲ್ಲಿ, ಟೈಸನ್‌ ಜಪಾನಿನ ಟೋಕ್ಯೋ/ಟೋಕಿಯೋದಲ್ಲಿ ಸುಲಭದ ಎರಡು ಸುತ್ತಿನ ಪಂದ್ಯದಲ್ಲಿ ಪ್ರತಿಸ್ಪರ್ಧಿ, ಟೋನಿ ಟಬ್ಬ್ಸ್‌‌ರನ್ನು ಉತ್ತೇಜನ ಹಾಗೂ ಜಾಹಿರಾತು ಪ್ರಚಾರ ಕೆಲಸದ ಮಧ್ಯೆ ಸೋಲಿಸಿದರು.
ಜೂನ್‌ 27, 1988ರಂದು, ಟೈಸನ್‌ ಮೈಕೆಲ್‌ ಸ್ಪಿಂಕ್ಸ್‌ರನ್ನು ಎದುರಿಸಿದರು. 1985ರಲ್ಲಿನ 15-ಸುತ್ತಿನ ನಿರ್ಣಾಯಕ ಪಂದ್ಯದಲ್ಲಿ, ಲ್ಯಾರ್ರಿ ಹೋಮ್ಸ್‌ ವಿರುದ್ಧ ಜಯಿಸಿ ಹೆವಿವೇಯ್ಟ್‌ ಚಾಂಪಿಯನ್‌ಶಿಪ್‌ ಪ್ರಶಸ್ತಿ ಪಡೆದ  ಸ್ಪಿಂಕ್ಸ್‌, ತಮ್ಮ ಪ್ರಶಸ್ತಿಯನ್ನು ಕಣದಲ್ಲಿ ಕಳೆದುಕೊಂಡಿರಲಿಲ್ಲ, ಆದರೆ ಪ್ರಮುಖ ಕುಸ್ತಿಪಂದ್ಯ ಒಕ್ಕೂಟಗಳು ಅವರನ್ನು ಚಾಂಪಿಯನ್‌ ಎಂದು ಗುರುತಿಸಿರಲಿಲ್ಲ. ಹೋಮ್ಸ್‌ IBF ಪ್ರಶಸ್ತಿಯನ್ನು ಹೊರತುಪಡಿಸಿ ಇನ್ನೆಲ್ಲಾ ಪ್ರಶಸ್ತಿಗಳನ್ನು ಬಿಟ್ಟುಕೊಟ್ಟಿದ್ದರೂ, ಹೆಚ್ಚಿನ ಹಣ ಸಿಗುತ್ತಿದ್ದರಿಂದ IBF ಅಗ್ರಶ್ರೇಯಾಂಕಿತ/ನಂಬರ್‌ 1 ಪ್ರತಿಸ್ಪರ್ಧಿ ಟೋನಿ ಟಕರ್‌ರ ಬದಲಿಗೆ ಗೆರ್ರಿ ಕೂನೆ( 5ನೇ ಸುತ್ತಿನ TKO ಮೂಲಕ ಗೆದ್ದ)ರೊಂದಿಗೆ ಪಂದ್ಯಕ್ಕೆ ಆಯ್ಕೆ ಮಾಡಿಕೊಂಡಾಗ ಅಂತಿಮವಾಗಿ ಅದನ್ನೂ ಸ್ಪಿಂಕ್ಸ್‌ರಿಂದ ಕಸಿಯಲಾಯಿತು. ಆದಾಗ್ಯೂ, ಸ್ಪಿಂಕ್ಸ್‌ ಹೋಮ್ಸ್‌ರನ್ನು ಸೋಲಿಸುವ ಮೂಲಕ ಕ್ರಮಾನುಗತ ಚಾಂಪಿಯನ್‌ ಆದರು, ಅನೇಕರು (ರಿಂಗ್‌ ಮ್ಯಾಗಜೀನ್‌ ಸೇರಿದಂತೆ) ನಿಜವಾದ ಹೆವಿವೇಯ್ಟ್‌ ಚಾಂಪಿಯನ್‌ ಎನಿಸಿಕೊಳ್ಳುವ ಅರ್ಹತೆ ಹೊಂದಿದ್ದಾರೆ ಎಂದು ಪರಿಗಣಿಸಿದ್ದರು. ಆ ಪಂದ್ಯವು, ಆ ಸಮಯದಲ್ಲಿ ಅದುವರೆಗಿನ ಹೆಚ್ಚಿನ ಮೊತ್ತದ ಪಂದ್ಯವಾಗಿದ್ದು, ನಿರೀಕ್ಷೆಗಳು ಉತ್ತುಂಗಕ್ಕೇರಿದ್ದವು. ಕುಸ್ತಿಪಂದ್ಯದ ಪಂಡಿತರು ಟೈಸನ್‌‌ರ ಆಕ್ರಮಣಕಾರಿ ಒಳಕುಸ್ತಿ, ಹಾಗೂ ಸ್ಪಿಂಕ್ಸ್‌ರ ಚಾಕಚಕ್ಯತೆಯ ಮತ್ತು ಕಾಲ್ಚಳಕಗಳ ಬಾಹ್ಯಕುಸ್ತಿಯೊಂದಿಗೆ ಅಸಂಗತವಾದ ವಿವಿಧ ಶೈಲಿಗಳ ಟೈಟಾನಿಕ್‌ ಮಾದರಿಯ ಪಂದ್ಯವಾಗುವುದೆಂದು ಊಹಿಸುತ್ತಿದ್ದರು. ಟೈಸನ್‌ ಪ್ರಥಮ ಸುತ್ತಿನಲ್ಲಿಯೇ ಸ್ಪಿಂಕ್ಸ್‌ರನ್ನು ಬಲವಾದ ಹೊಡೆತ ನೀಡಿ ಹೊರಗೆ ಹಾಕಿದ ನಂತರ 91 ಸೆಕೆಂಡುಗಳಲ್ಲಿಯೇ ಪಂದ್ಯ ಮುಕ್ತಾಯವಾಯಿತು, ಅನೇಕರು ಇದನ್ನು ಟೈಸನ್‌‌ರ ಪ್ರಸಿದ್ಧಿ ಮತ್ತು ಕುಸ್ತಿಸಾಮರ್ಥ್ಯದ ಪರಮಾವಧಿ ಎನ್ನುತ್ತಾರೆ. ಹಿಂದೆ ಸೋಲು ಕಂಡಿರದಿದ್ದ ಸ್ಪಿಂಕ್ಸ್‌, ಮುಂದೆ ವೃತ್ತಿಪರನಾಗಿ ಎಂದಿಗೂ ಕುಸ್ತಿಪಂದ್ಯಗಳಲ್ಲಿ ಭಾಗವಹಿಸಲಿಲ್ಲ.
ವಿವಾದಗಳು ಮತ್ತು ಉದ್ವಿಗ್ನತೆ
ಇದೇ ಸಮಯದಲ್ಲಿ, ಕುಸ್ತಿಪಂದ್ಯದ ಹೊರಗೆ ಟೈಸನ್‌‌ರಿಗೆ ಸಮಸ್ಯೆಗಳು ಆರಂಭವಾದವು. ರಾಬಿನ್‌ ಗಿವೆನ್ಸ್‌ರೊಂದಿಗಿನ ದಾಂಪತ್ಯ ಕಲಹ ವಿಚ್ಛೇದನದೆಡೆಗೆ ಹೋಗುತ್ತಿತ್ತು, ಮತ್ತು ಅವರ ಮುಂದಿನ ಗುತ್ತಿಗೆಯನ್ನು ಡಾನ್‌‌ ಕಿಂಗ್‌ ಮತ್ತು ಬಿಲ್‌ ಕೇಟನ್‌ ವಶಪಡಿಸಿಕೊಳ್ಳಲು ಹೋರಾಡುತ್ತಿದ್ದರು. 1988ರ ಕೊನೆಯಲ್ಲಿ, ಅನೇಕರ ಪ್ರಕಾರ ಡಾಮಟೋ'ರ ಸಾವಿನ ನಂತರ ಟೈಸನ್‌‌ರ ಕುಶಲತೆಯನ್ನು ಸಾಣೆ ಹಿಡಿಸಿದ ಕೀರ್ತಿಗೆ ಪಾತ್ರರಾದ ಅವರ ದೀರ್ಘಕಾಲದ ತರಬೇತುದಾರ ಕೆವಿನ್‌ ರೂನೆರನ್ನು ಟೈಸನ್‌ ವಜಾಗೊಳಿಸಿದರು. ರೂನೆಯವರಿಲ್ಲದೇ, ಟೈಸನ್‌‌ರ ಕುಶಲತೆಯು ಕ್ಷೀಣಿಸಿತಲ್ಲದೇ, ತಮಗೆ ತಾರಾಪಟ್ಟ ತಂದುಕೊಟ್ಟ ಸಂಯೋಜನೆಗಳ ಬದಲಿಗೆ ಒಂದೇ ಹೊಡೆತದ ನಾಕ್‌ಔಟ್‌ ಪಡೆಯಲು ಆತುರಪಡುತ್ತಿದ್ದರು. ಆತ ಮೊದಲಿಗೆ ಎದುರಾಳಿಯ ದೇಹಕ್ಕೆ ಹೊಡೆತ ನೀಡುವಲ್ಲಿ ನಿರಾಸಕ್ತಿ ತೋರಿ ತಲೆ-ಶಿಕಾರಿ ಮಾಡಲು ತೊಡಗಿದರು. ಇದರೊಂದಿಗೆ, ಆತ ತನ್ನ ಸ್ವರಕ್ಷಣಾ ತಂತ್ರಗಳನ್ನು ತೊರೆದು ಎದುರಾಳಿಯೆಡೆಗೆ ನೇರವಾಗಿ ನುಗ್ಗುತ್ತಾ, ತಿವಿತದಿಂದ ತಪ್ಪಿಸಿಕೊಳ್ಳುವುದರಲ್ಲಿ ನಿರ್ಲಕ್ಷ್ಯ ತೋರುತ್ತಿದ್ದರು. 1989ರಲ್ಲಿ, ಟೈಸನ್‌ ವೈಯಕ್ತಿಕ ಪ್ರಕ್ಷುಬ್ಧತೆಗಳ ಮಧ್ಯೆ ಕೇವಲ ಎರಡು ಕುಸ್ತಿಪಂದ್ಯಗಳನ್ನು ಆಡಿದರು. ಪ್ರಸಿದ್ಧ ಬ್ರಿಟಿಷ್‌‌ ಕುಸ್ತಿಪಟು ಫ್ರಾಂಕ್‌ ಬ್ರೂನೋರನ್ನು ಎದುರಿಸಿದ ಫೆಬ್ರವರಿಯಲ್ಲಿ ನಡೆದ ಪಂದ್ಯವೊಂದರಲ್ಲಿ 1ನೇ ಸುತ್ತಿನ ಕೊನೆಯಲ್ಲಿ, ಬ್ರೂನೋ ಟೈಸನ್‌ರಿಗೆ ಕ್ಷೋಭೆ/ದಿಗ್ಭ್ರಮೆಯಾಗುವಂತೆ ಮಾಡಲು ಸಾಧ್ಯವಾದರೂ ಐದನೇ ಸುತ್ತಿನಲ್ಲಿ ಬ್ರೂನೋರನ್ನು ಟೈಸನ್‌ ನಾಕ್‌ಔಟ್‌ ಮಾಡಿದರು. ನಂತರ ಟೈಸನ್‌ ಒಂದೇ ಸುತ್ತಿನಲ್ಲಿ "ದ ಟ್ರುತ್‌" ಎನಿಸಿಕೊಂಡ ಕಾರ್ಲ್ ವಿಲಿಯಮ್ಸ್‌ರನ್ನು ಜುಲೈನಲ್ಲಿ ನಾಕ್‌ಔಟ್‌ ಮಾಡಿದರು.
1989ರಲ್ಲಿ, ಓಹಿಯೋದ ಸೆಂಟ್ರಲ್‌ ಸ್ಟೇಟ್‌ ವಿಶ್ವವಿದ್ಯಾಲಯದಿಂದ ಟೈಸನ್‌ರಿಗೆ ಮಾನವಿಕ ಪ್ರಾವೀಣ್ಯತೆಗಾಗಿ [[ಗೌರವ ಡಾಕ್ಟರೇಟ್‌]] ನೀಡಲಾಯಿತು.
thumb|right|ಕಣದಲ್ಲಿ ಮೈಕ್‌ ಟೈಸನ್‌, ಲಾಸ್‌ ವೇಗಾಸ್‌, ನೆವಾಡಾ (2006) 1990ರ ಹೊತ್ತಿಗೆ, ಟೈಸನ್‌ ತಮ್ಮ ಲಕ್ಷ್ಯವನ್ನು ಮರೆತ ಹಾಗಿತ್ತು ಹಾಗೂ ಆತನ ವೈಯಕ್ತಿಕ ಜೀವನ ಮತ್ತು ತರಬೇತಿ ಹವ್ಯಾಸಗಳು ಅಸ್ತವ್ಯಸ್ತಗೊಂಡಿದ್ದವು. ಫೆಬ್ರವರಿ 11, 1990ರಂದು, ಆತ ತನ್ನ ನಿರ್ವಿವಾದ ಚಾಂಪಿಯನ್‌ಷಿಪ್‌ಅನ್ನು ಟೋಕ್ಯೋ/ಟೋಕಿಯೋ ದಲ್ಲಿ ನಡೆದ ಪಂದ್ಯದಲ್ಲಿ ಬಸ್ಟರ್‌ ಡಗ್ಲಾಸ್‌ರಿಂದ ಕಳೆದುಕೊಂಡರು. ಟೈಸನ್‌ರು ಪಣದಲ್ಲಿ ಅತಿ ಜನಪ್ರಿಯರಾಗಿದ್ದರೆ, ಡಗ್ಲಾಸ್‌ (42/1ರ ಬೆಲೆಯಲ್ಲಿ) ಪಂದ್ಯಕ್ಕೆ 23 ದಿನಗಳ ಮುಂಚೆ ಪಾರ್ಶ್ವವಾಯುಪೀಡಿತ ತಾಯಿಯನ್ನು ಕಳೆದುಕೊಂಡ ದುಃಖಾತಿರೇಕದಲ್ಲಿದ್ದುದರಿಂದ, ತಮ್ಮ ಜೀವನದ ಅತ್ಯುತ್ತಮ ಹೋರಾಟ ತೋರಿದರು. ತನಗೆ ಅನುಕೂಲವಾಗುವ ನಿಲುಕಿನಲ್ಲಿದ್ದರೂ ಡಗ್ಲಾಸ್‌ರ ತ್ವರಿತ ತಿವಿತ12 in ದಿಂದ ಪಾರಾಗಲು ಟೈಸನ್‌ ವಿಫಲರಾದರು. ಎಂಟನೇ ಸುತ್ತಿನಲ್ಲಿ ಟೈಸನ್‌ ಊರ್ಧ್ವಪ್ರಹಾರದಿಂದ ಡಗ್ಲಾಸ್‌ರನ್ನು ನೆಲಕಚ್ಚಿಸಲು ಯಶಸ್ವಿಯಾದರೂ, ಡಗ್ಲಾಸ್‌ ಮುಂದಿನೆರಡು ಸುತ್ತುಗಳಲ್ಲಿ ಟೈಸನ್‌ರಿಗೆ ಬಲವಾದ ಹೊಡೆತಗಳನ್ನು ನೀಡುವಷ್ಟರ ಮಟ್ಟಿಗೆ ಚೇತರಿಸಿಕೊಂಡಿದ್ದರು (ಪಂದ್ಯದ ನಂತರ, ಟೈಸನ್‌ ಶಿಬಿರದವರು ಎಣಿಕೆಯು ನಿಧಾನವಾಗಿತ್ತು ಹಾಗೂ ಡಗ್ಲಾಸ್‌ ಮೇಲೇಳಲು ಹತ್ತು ಸೆಕೆಂಡುಗಳಿಗಿಂತ ಹೆಚ್ಚಿನ ಸಮಯವನ್ನು ತೆಗೆದುಕೊಂಡರು ಎಂದು ದೂರಿದರು). 10ನೇ ಸುತ್ತಿನ ಕೇವಲ ಮೊದಲ 35 ಸೆಕೆಂಡುಗಳಲ್ಲಿ, ಡಗ್ಲಾಸ್‌ ನೀಡಿದ ಮಾರಣಾಂತಿಕ ಹೊಡೆತಗಳ ಸಂಯೋಜನೆಗಳಿಂದ ಟೈಸನ್‌ರನ್ನು ವೃತ್ತಿಜೀವನದಲ್ಲಿ ಮೊದಲಬಾರಿಗೆ ಪರದೆಯ ಹಿಂದಕ್ಕೆ ಸರಿಯುವಂತಾಯಿತು. ಅವರ ಮರುಕಳಿಕೆಯ ಸಮಯದ ಎಣಿಕೆಯನ್ನು ರೆಫರಿ ಒಕ್ಟಾವಿಯೋ ಮೇರನ್‌ರು ಮಾಡಿದರು.
ಹಿಂದಿನ ಸೋಲರಿಯದ "ಭೂಮಿಯ ಮೇಲಿನ ಅತ್ಯಂತ ದುಷ್ಟ ವ್ಯಕ್ತಿ" ಹಾಗೂ ಆ ಕಾಲದ ವೃತ್ತಿಪರ ಕುಸ್ತಿಪಂದ್ಯಗಳಲ್ಲಿನ ಭಯಾನಕ ಕುಸ್ತಿಪಟುವಾಗಿದ್ದ ಟೈಸನ್‌ರ ಮೇಲಿನ ಡಗ್ಲಾಸ್‌ರ ನಾಕ್‌ಔಟ್‌ ವಿಜಯವು, ಆಧುನಿಕ ಕ್ರೀಡಾ ಇತಿಹಾಸದ ಅತ್ಯಂತ ದಿಗ್ಭ್ರಮೆಗೊಳಿಸಿದ ವಿಚಾರವಾಯಿತು.
ಡಗ್ಲಾಸ್‌ ನಂತರದ ಬದುಕು
ಈ ಸೋಲಿನ ನಂತರ, ಟೈಸನ್‌ ಮುಂದಿನ ಎರಡು ಪಂದ್ಯಗಳಲ್ಲಿ ಹೆನ್ರಿ ಟಿಲ್‌ಮನ್‌ ಮತ್ತು ಅಲೆಕ್ಸ್‌ ಸ್ಟೀವರ್ಟ್‌ರನ್ನು ಪ್ರಥಮ ಸುತ್ತಿನಲ್ಲಿಯೇ ನಾಕ್‌ಔಟ್‌ ಮಾಡುವ ಮೂಲಕ ಚೇತರಿಸಿಕೊಂಡರು. ಟೈಸನ್‌‌ರ 1984ರ ಒಲಿಂಪಿಕ್ಸ್‌ ಕುಸ್ತಿಪಂದ್ಯಗಳ ಹೆವಿವೇಯ್ಟ್‌ ಸ್ವರ್ಣ ಪದಕವಿಜೇತ (ಮತ್ತು 1983ರ ಪ್ಯಾನ್‌/ಸಂಪೂರ್ಣ ಅಮೇರಿಕನ್‌ ಕ್ರೀಡೆಗಳ ಕುಸ್ತಿಪಂದ್ಯಗಳ ಹೆವಿವೇಯ್ಟ್‌ ಬೆಳ್ಳಿ ಪದಕವಿಜೇತ) ಟಿಲ್‌ಮನ್‌ರ ಮೇಲಿನ ವಿಜಯವು ಟೈಸನ್‌ರಿಗೆ ತಮ್ಮ ವೃತ್ತಿಜೀವನದ ಹೊಸ್ತಿಲಲ್ಲಿದ್ದಾಗ ಎಂದರೆ ಹವ್ಯಾಸಿಯಾಗಿದ್ದಾಗ ಟಿಲ್‌ಮನ್‌ರಿಂದ ಪಡೆದ ಸೋಲುಗಳ ಸೇಡನ್ನು ತೀರಿಸಿಕೊಂಡಂತಾಯಿತು. ಈ ಪಂದ್ಯಗಳು ನಿರ್ವಿವಾದ ವಿಶ್ವ ಹೆವಿವೇಯ್ಟ್‌ ಚಾಂಪಿಯನ್‌ಷಿಪ್‌ನಲ್ಲಿ, ಇವಾಂಡರ್‌ ಹೋಲಿಫೀಲ್ಡ್‌ ಪ್ರಶಸ್ತಿಯನ್ನು ಡಗ್ಲಾಸ್‌ರಿಂದ ಉಳಿಸಿಕೊಳ್ಳುವ ಹೋರಾಟವಾಗಿ ಮತ್ತೊಂದು ಅಂತಿಮ ಹಣಾಹಣಿಗೆ ಸಜ್ಜುಗೊಳಿಸಿದವು.
ಮಾರ್ಚ್‌ 18, 1991ರಂದು ಲಾಸ್‌ ವೇಗಾಸ್‌ನಲ್ಲಿ #1 ಪ್ರತಿಸ್ಪರ್ಧಿಯಾಗಿದ್ದ ಟೈಸನ್‌, #2 ಪ್ರತಿಸ್ಪರ್ಧಿಯಾಗಿದ್ದ "ರೇಜರ್‌" ಎಂದು ಕರೆಯಲ್ಪಡುತ್ತಿದ್ದ ಡೊನೊವನ್‌ ರುಡ್ಡೋಕ್‌/ರಡ್ಡೋಕ್‌ರನ್ನು ಎದುರಿಸಿದರು. ರುಡ್ಡೋಕ್‌/ರಡ್ಡೋಕ್‌ ಆ ಕಾಲಘಟ್ಟದಲ್ಲಿ ಅತ್ಯಂತ ಅಪಾಯಕಾರಿ ಹೆವಿವೇಯ್ಟ್‌ ಪಟು ಹಾಗೂ ಅತ್ಯಂತ ಬಿರುಸಾದ ಹೊಡೆತ ನೀಡಬಲ್ಲ ಹೆವಿವೇಯ್ಟ್‌ ಪಟು ಎನಿಸಿಕೊಂಡವರಾಗಿದ್ದರು. ಟೈಸನ್‌ ಮತ್ತು ರುಡ್ಡೋಕ್‌/ರಡ್ಡೋಕ್‌ ಪಂದ್ಯದುದ್ದಕ್ಕೂ ಏಳುಬೀಳುಗಳನ್ನು ಕಂಡರೂ, ರೆಫರಿ ರಿಚರ್ಡ್ ಸ್ಟೀಲೆರವರು ವಿವಾದಾತ್ಮಕವಾಗಿ ಏಳನೆ ಸುತ್ತಿನಲ್ಲಿ, ಟೈಸನ್‌ರ ಪರವಾಗಿ ನಿಲುಗಡೆಗೊಳಿಸುವವರೆಗೂ ಮುಂದುವರೆದಿತ್ತು. ಈ ನಿರ್ಣಯವು ಹಾಜರಿದ್ದ ಅಭಿಮಾನಿಗಳನ್ನು ರೊಚ್ಚಿಗೆಬ್ಬಿಸಿ ಪಂದ್ಯಾನಂತರದ ಮಾರಾಮಾರಿಗೆ ಕಾರಣವಾಗಿ ಕಣದಿಂದ ಪಹರೆಯವರ ಸಹಾಯದಿಂದ ರೆಫರಿ ಹೊರಗೆ ಹೋಗಬೇಕಾಯಿತು.
ಟೈಸನ್‌ ಮತ್ತು ರುಡ್ಡೋಕ್‌/ರಡ್ಡೋಕ್‌ ಅದೇ ವರ್ಷದ ಜೂನ್‌ 28ರಂದು ಮತ್ತೆ ಎದುರಾದರಲ್ಲದೇ, ಟೈಸನ್‌ ರುಡ್ಡೋಕ್‌/ರಡ್ಡೋಕ್‌ರನ್ನು ಎರಡು ಬಾರಿ ನೆಲಕ್ಕೆ ಕೆಡವಿ 12 ಸುತ್ತಿನ ನಿರ್ವಿವಾದ ನಿರ್ಣಯದಿಂದ ಪಂದ್ಯವನ್ನು ಗೆದ್ದರು. 1991ರ ಶರತ್ಕಾಲದಲ್ಲಿ ಟೈಸನ್‌ ಮತ್ತು ಹೋಲಿಫೀಲ್ಡ್‌ರ ನಡುವೆ ನಿರ್ವಿವಾದ ಚಾಂಪಿಯನ್‌ಷಿಪ್‌ ಪಂದ್ಯವು ಏರ್ಪಾಡಾಗಿತ್ತು.
ಅತ್ಯಾಚಾರ ಆರೋಪ ನಿರ್ಣಯ, ಸೆರೆವಾಸ, ಮತ್ತು ಪರಿಣಾಮಗಳು
ಟೈಸನ್‌ ಮತ್ತು ಆಗಿನ ಅಗ್ರಗಣ್ಯ ಚಾಂಪಿಯನ್‌ ಹೋಲಿಫೀಲ್ಡ್‌ರ ನಡುವಿನ ಪಂದ್ಯವು ನಡೆಯಲಿಲ್ಲ. ಟೈಸನ್‌ ಇಂಡಿಯಾನಾಪೊಲಿಸ್‌ ನಗರದ ಹೋಟೆಲ್‌ನ ಕೋಣೆಯಲ್ಲಿ ಮಿಸ್‌ ಬ್ಲಾಕ್‌ ರ್ಹೋಡ್‌ ಐಸ್‌ಲೆಂಡ್‌ ಪ್ರಶಸ್ತಿ ವಿಜೇತೆ 18-ವರ್ಷದ ಯುವತಿ ಡೆಸಿರೀ ವಾಷಿಂಗ್ಟನ್‌ರ ಅತ್ಯಾಚಾರ ಮಾಡಿದುದಕ್ಕಾಗಿ ಜುಲೈ 1991ರಲ್ಲಿ ಬಂಧಿತರಾದರು. ಟೈಸನ್‌‌ರ ಅತ್ಯಾಚಾರ ಆರೋಪದ ವಿಚಾರಣೆ ಇಂಡಿಯಾನಾಪೊಲಿಸ್‌ ನ್ಯಾಯಾಲಯದಲ್ಲಿ ಜನವರಿ 26ರಿಂದ ಫೆಬ್ರವರಿ 10, 1992ರವರೆಗೆ ನಡೆಯಿತು. ಮುಖ್ಯ ಫಿರ್ಯಾದುದಾರರಾದ, ಡೇವಿಡ್‌ ಡ್ರೇಯರ್‌, J. ಗ್ರೆಗರಿ ಗ್ಯಾರಿಸನ್‌, ಮತ್ತು ಬಾರ್ಬರಾ J. ಟ್ರಾಥೆನ್‌ರು ಆಕರ್ಷಕ ಯುವತಿಯರೊಂದಿಗಿನ ಆತನ ಹಿಂದಿನ ದುರ್ನಡತೆಗಳ ಇತಿಹಾಸವನ್ನು ದಾಖಲಿಸಿ ಟೈಸನ್‌ರನ್ನು ಇದಕ್ಕೆ ಕಾರಣಭೂತರನ್ನಾಗಿ ಬಿಂಬಿಸಲು ಪ್ರಯತ್ನಿಸಿದರು. ಟೈಸನ್‌‌ರ ಪ್ರತಿವಾದಿ ವಕೀಲರುಗಳಾದ, ಕಥ್ಲೀನ್‌ I. ಬೆಗ್ಗ್ಸ್‌‌, ವಿನ್ಸೆಂಟ್‌ J. ಫುಲ್ಲರ್‌, ಮತ್ತು F. ಲೇನ್‌ ಹರ್ಡ್‌ರು ಟೈಸನ್‌ರನ್ನು ನಿರ್ದೋಷಿ/ನಿಷ್ಕಪಟಿ ಬಲಿಪಶುವಾಗಿ ಹಾಗೂ ವಾಷಿಂಗ್ಟನ್‌ಳನ್ನು ಟೈಸನ್‌ರಿಗೆ ಹಾನಿ ಉಂಟುಮಾಡಿ ಪ್ರಚಾರ ಪಡೆಯುವ ಉದ್ದೇಶ ಹೊಂದಿರುವ ಓರ್ವ ಕುತ್ಸಿತ ಬುದ್ಧಿಯ ಮಹಿಳೆ ಎಂದು ಬಿಂಬಿಸಲು ಯತ್ನಿಸಿದರು.
ಸಾಕ್ಷಿಸ್ಥಾನದಲ್ಲಿ ಡೆಸಿರೀ ವಾಷಿಂಗ್ಟನ್‌ ಜುಲೈ 19, 1991ರಂದು 1:36 amರ ಸಮಯದಲ್ಲಿ ಔತಣಕೂಟಕ್ಕೆ ಆಹ್ವಾನಿಸಿ ಟೈಸನ್‌ರಿಂದ ದೂರವಾಣಿ ಕರೆ ಬಂದಿತೆಂದು ಹೇಳಿಕೆ ನೀಡಿದರು. ವಾಷಿಂಗ್ಟನ್‌ ಟೈಸನ್‌ರ ಲಿಮೋಸಿನ್‌ ಕಾರಿನಲ್ಲಿ ಆತನ ಜೊತೆಗೆ ಹೋಗುತ್ತಿರುವಾಗ, ಟೈಸನ್‌ ತನ್ನೊಂದಿಗೆ ಲೈಂಗಿಕ ಚರ್ಯೆಗಳನ್ನು ಮಾಡಲೆತ್ನಿಸಿದರು ಎಂದು ಹೇಳಿಕೆ ನೀಡಿದರು. ಆತನ ಹೋಟೆಲ್‌ ಕೋಣೆ ತಲುಪಿದ ನಂತರ ತನ್ನ ಹಾಸಿಗೆಗೆ ಕಟ್ಟಿ ಹಾಕಿ ಆಕೆ ನಿಲ್ಲಿಸಲು ಯಾಚಿಸಿದರೂ ಕೇಳದೇ ಟೈಸನ್‌ ಆಕೆಯ ಮೇಲೆ ಅತ್ಯಾಚಾರ ಎಸಗಿದರು. ನಂತರ ಕೋಣೆಯ ಹೊರಗೋಡಿ, ತಾನು ಟೈಸನ್‌‌ರ ಚಾಲಕನಿಗೆ ತನ್ನ ಹೋಟೆಲ್‌ಗೆ ಮರಳಿಸುವಂತೆ ಕೇಳಿದೆ ಎಂಬ ಹೇಳಿಕೆ ನೀಡಿದರು. ಫುಲ್ಲರ್‌ರಿಂದ ಪಾಟಿಸವಾಲಿಗೊಳಗಾದಾಗ ಆಕೆ ಒತ್ತಾಯಪೂರ್ವಕವಾಗಿ ಅನೇಕ ಸಂದರ್ಭಗಳಲ್ಲಿ, ವಾಷಿಂಗ್ಟನ್‌ ಟೈಸನ್‌‌ರ ಹೋಟೆಲ್‌ ಕೋಣೆಯಿಂದ ಹೊರಕ್ಕೆ ಹೋಗಲು ಸಾಧ್ಯವಿದ್ದರೂ ಹೋಗದೇ ಇದ್ದುದಾಗಿ ಒಪ್ಪಿಕೊಳ್ಳಬೇಕಾಯಿತು. ಫುಲ್ಲರ್‌ ಲೈಂಗಿಕವಾಗಿ ಪುರುಷರನ್ನು ದಾರಿತಪ್ಪಿಸುವ ವಾಷಿಂಗ್ಟನ್‌ರದೇ ಇತಿಹಾಸದ ಬಗ್ಗೆ ವಿಚಾರಣೆ ಸಹಾ ನಡೆಸಿದರು.
ಫೆಬ್ರವರಿ 10, 1992ರಂದು ಬಹುಮಟ್ಟಿಗೆ 10 ಗಂಟೆಗಳ ಕಾಲ ಸಾವಕಾಶವಾಗಿ ಪರ್ಯಾಲೋಚನೆ ನಡೆಸಿದ ಬಳಿಕ ನ್ಯಾಯಪೀಠವು ಟೈಸನ್‌ರನ್ನು ಅತ್ಯಾಚಾರದ ಅಪರಾಧಿಯೆಂದು ಘೋಷಿಸಿತು.
ಇಂಡಿಯಾನಾ ಕಾನೂನಿನ ಪ್ರಕಾರ, ಅಪರಾಧಿಯೆಂದು ಘೋಷಿಸಲಾದ ಪ್ರತಿವಾದಿಯು ಸೆರೆವಾಸದ ಶಿಕ್ಷೆಯು ವಿಧಿಸಲಾದ ಮರುಕ್ಷಣದಿಂದಲೇ ಸೆರೆಯಲ್ಲಿರಬೇಕು. ಮಾರ್ಚ್‌ 26ರಂದು ಆತನಿಗೆ, 10 ವರ್ಷದ ಶಿಕ್ಷೆ ವಿಧಿಸಲಾಯಿತು, ಆರು ವರ್ಷಗಳ ಕಾಲ ಸೆರೆಯಲ್ಲಿ ಮತ್ತು ನಾಲ್ಕು ವರ್ಷಗಳ ಕಾಲ ಪರೀಕ್ಷಣೆಯಲ್ಲಿರಬೇಕಾಗಿತ್ತು, ಮೂರು ವರ್ಷಗಳ ಕಾಲ ಸೆರೆವಾಸ ಅನುಭವಿಸಿದ ನಂತರ ಮಾರ್ಚ್‌ 1995ರಲ್ಲಿ ಆತ ಬಿಡುಗಡೆಯಾದರು. ಸೆರೆವಾಸದ ಅವಧಿಯಲ್ಲಿ ಟೈಸನ್‌ ಇಸ್ಲಾಂಗೆ ಮತಾಂತರ ಹೊಂದಿದ್ದರು.
ಸೆರೆಯಿಂದ ಪೆರೋಲ್‌/ನಂಬಿಕೆಯವಾಗ್ದಾನದ ಮೇಲೆ ಬಿಡುಗಡೆಯಾದ ನಂತರ ಟೈಸನ್‌ 1995ರ ಕೊನೆಯವರೆಗೆ ಕುಸ್ತಿಪಂದ್ಯಗಳಲ್ಲಿ ಭಾಗವಹಿಸಲಿಲ್ಲ. ಆತ ಎರಡು ಚೇತರಿಕೆಯ ಪಂದ್ಯಗಳಲ್ಲಿ ಪೀಟರ್‌ ಮೆಕ್‌ನೀಲೆ ಮತ್ತು ಬಸ್ಟರ್‌ ಮಾಥಿಸ್‌ Jr.ರ ವಿರುದ್ಧ ಭಾಗವಹಿಸಿ ಸುಲಭ ಜಯ ಗಳಿಸಿದರು. ಸೆರೆವಾಸ ನಂತರದ ಟೈಸನ್‌‌ರ ಮೊದಲ ಚೇತರಿಕೆ ಪಂದ್ಯದಲ್ಲಿನ ಜನರ ಆಸಕ್ತಿಯು ಯುನೈಟೆಡ್‌ ಸ್ಟೇಟ್ಸ್‌ನ PPV ಟೆಲಿವಿಷನ್‌/ಕಿರುತೆರೆ ವಾಹಿನಿಯ ದಾಖಲೆಯ $63 ದಶಲಕ್ಷವೂ ಸೇರಿದಂತೆ ವಿಶ್ವದಾದ್ಯಂತ US$96 ದಶಲಕ್ಷಗಳಿಗೂ ಹೆಚ್ಚಿನ ಗಳಿಕೆ ಹುಟ್ಟುವಷ್ಟು ಹೆಚ್ಚಿತ್ತು. 1.52 ದಶಲಕ್ಷ ಮನೆಗಳು ಪಂಧ್ಯದ ನೇರ ಪ್ರಸಾರವನ್ನು ಕೊಂಡಿದ್ದು, ಆ ಕಾಲದ PPV ವೀಕ್ಷಕದರ/ಜನಪ್ರಿಯತೆ ಮತ್ತು ಆದಾಯ ದಾಖಲೆಗಳನ್ನು ಮೀರಿಸುವ ದಾಖಲೆಗಳು ಸೃಷ್ಟಿಯಾದವು. 89 ಸೆಕೆಂಡುಗಳ ಲಘು ಕುಸ್ತಿಯಲ್ಲಿ ಟೈಸನ್‌ರನ್ನು ಎದುರಿಸಿದ ಮೆಕ್‌ನೀಲೆ ಕ್ಷಿಪ್ರವಾಗಿ ಕುಸಿದರು, ಇದರಿಂದಾಗಿ ಟೈಸನ್‌‌ರ ಆಡಳಿತ ವ್ಯವಸ್ಥೆಯು ಆತನ ಮರುಕಳಿಕೆಯು ಸುಲಭವಾಗಲೆಂದು ಸುಲಭವಾಗಿ ಸೋಲಿಸಬಹುದಾದ ಮತ್ತು ಅನರ್ಹರಾದ ಕುಸ್ತಿಪಟುಗಳ "ಟೊಮೆಟೊ ಕ್ಯಾನ್‌/ಡಬ್ಬಿಗಳನ್ನು" ಸಾಲಾಗಿ ನಿಲ್ಲಿಸಿದೆ ಎಂಬ ಟೀಕೆಯನ್ನು ಎದುರಿಸಬೇಕಾಯಿತು.
ಮಾರ್ಚ್‌ 1996ರಲ್ಲಿ ಫ್ರಾಂಕ್‌ ಬ್ರೂನೋರನ್ನು (ಪರಸ್ಪರರ ಎರಡನೇ ಪಂದ್ಯ) ಮೂರನೇ ಸುತ್ತಿನಲ್ಲಿ ನಾಕ್‌ ಔಟ್‌ ಮಾಡುವ ಮೂಲಕ ಆತನಿಂದ WBC ಪ್ರಶಸ್ತಿಯನ್ನು ಮರಳಿಪಡೆಯುವಲ್ಲಿ ಯಶಸ್ವಿಯಾದರು. ಟೈಸನ್‌ ಅದೇ ವರ್ಷದ ಸೆಪ್ಟೆಂಬರ್‌ನಲ್ಲಿ ಒಂದೇ ಸುತ್ತಿನಲ್ಲಿ ಚಾಂಪಿಯನ್‌ ಬ್ರೂಸ್‌ ಸೆಲ್ಡನ್‌ರನ್ನು ಸೋಲಿಸುವ ಮೂಲಕ WBA ಪ್ರಶಸ್ತಿಯನ್ನು ತಮ್ಮ ಮುಡಿಗೆ ಸೇರಿಸಿಕೊಂಡರು. ಸೆಲ್ಡನ್‌ರು ಎದ್ದು ಕಾಣುವ ಹಾಗೆ ಪಂದ್ಯದಲ್ಲಿ ಟೈಸನ್‌ ನೀಡಿದ ಹಾನಿಕರವಲ್ಲದ ಹೊಡೆತಗಳಿಗೆ ಕುಸಿದುಬಿದ್ದುದಕ್ಕೆ ತೀವ್ರವಾಗಿ ಟೀಕೆಗೊಳಗಾದರಲ್ಲದೇ ವಿಪರೀತ ಅಪಹಾಸ್ಯಕ್ಕೆ ಸಹಾ ಈಡಾದರು.
ಟೈಸನ್‌ vs. ಹೋಲಿಫೀಲ್ಡ್‌ I
ಟೈಸನ್‌ WBA ಪ್ರಶಸ್ತಿಯನ್ನು ಇವಾಂಡರ್‌ ಹೋಲಿಫೀಲ್ಡ್‌ರ ವಿರುದ್ಧದ ಪಂದ್ಯದಲ್ಲಿ ಉಳಿಸಿಕೊಳ್ಳಲು ಪ್ರಯತ್ನಿಸಿದರು. ಹೋಲಿಫೀಲ್ಡ್‌ (ನಂತರದ ಮೊದಲ ಪಂದ್ಯದಲ್ಲೇ ಜಾರ್ಜ್‌ ಫೋರ್‌ಮನ್‌ರೆದುರು ನಾಕ್‌ಔಟ್‌ ಆಗಿ ಸೋತಿದ್ದ) ಮೈಕೆಲ್‌ ಮೂರರ್‌ರೆದುರಿನ ಚಾಂಪಿಯನ್‌ಷಿಪ್‌ ಪಂದ್ಯದಲ್ಲಿ ಸೋಲಿನ ನಂತರ 1994ರಲ್ಲಿ ನಿವೃತ್ತಿ ತೆಗೆದುಕೊಂಡ ನಂತರ ತನ್ನದೇ ಪುನರ್ಪ್ರವೇಶದ ನಾಲ್ಕನೇ ಪಂದ್ಯದಲ್ಲಿ ಭಾಗವಹಿಸಿದ್ದರು. ಡಾನ್‌‌ ಕಿಂಗ್‌ ಮತ್ತಿತರರ ಪ್ರಕಾರ ಪಂದ್ಯದ ಸಮಯದಲ್ಲಿ 34 ವರ್ಷದವರಾಗಿದ್ದ ಮಾಜಿ ಚಾಂಪಿಯನ್‌ ಹೋಲಿಫೀಲ್ಡ್‌ರನ್ನು ಬೃಹತ್‌ ಕೀಳುನಾಯಿಯಿಂದ ಸೋಲಿಸ್ಪಡುತ್ತಿರುವ ಕುಸ್ತಿಪಟುವಾಗಿ ಕಂಡರು.
ನವೆಂಬರ್‌ 9, 1996ರಂದು ನೆವಾಡಾದ ಲಾಸ್‌ ವೇಗಾಸ್‌‌ನಲ್ಲಿ, ಅಂತಿಮ ಹಣಾಹಣಿ ಎನ್ನಲಾದ ಪ್ರಶಸ್ತಿಯ ಪಂದ್ಯವೊಂದರಲ್ಲಿ ಟೈಸನ್‌ ಹೋಲಿಫೀಲ್ಡ್‌ರನ್ನು ಎದುರಿಸಿದರು. ಅನಿರೀಕ್ಷಿತ ತಿರುವುಗಳ ಆ ಸಂದರ್ಭದಲ್ಲಿ, ಅನೇಕ ವೀಕ್ಷಕವಿವರಣೆಕಾರರ ಪ್ರಕಾರ ಗೆಲ್ಲುವ ಯಾವುದೇ ಸಾಧ್ಯತೆ ಇಲ್ಲದಿದ್ದ, "ಸೋತುಹೋಗಿದ್ದ ಪಟು"ವಾಗಬೇಕಿದ್ದ ಹೋಲಿಫೀಲ್ಡ್‌ರು, ರೆಫರಿ ಮಿಚ್‌ ಹಾಲ್ಪರ್ನ್‌ರ ಮಧ್ಯಸ್ತಿಕೆಯಲ್ಲಿ ನಿಲ್ಲಿಸಬೇಕಾಗಿ ಬಂದ 11ನೇ ಸುತ್ತಿನಲ್ಲಿ ಟೈಸನ್‌ರನ್ನು TKOನಿಂದ ಸೋಲಿಸಿದರು. ಮೊಹಮ್ಮದ್‌ ಅಲಿ ಬಳಿಕ ಮೂರು ಬಾರಿ ಹೆವಿವೇಯ್ಟ್‌ ಚಾಂಪಿಯನ್‌ಷಿಪ್‌ ಪ್ರಶಸ್ತಿ ಗೆದ್ದ ಎರಡನೇ ಕುಸ್ತಿಪಟುವಾಗಿ ಬುಡಮೇಲು ವಿಜಯ ಪಡೆದು ಹೋಲಿಫೀಲ್ಡ್‌ ದಾಖಲೆ ನಿರ್ಮಿಸಿದರು. ಆದಾಗ್ಯೂ ಹೋಲಿಫೀಲ್ಡ್‌ರ ವಿಜಯವನ್ನು ಪಂದ್ಯದ ಸಮಯದಲ್ಲಿ ಹೋಲಿಫೀಲ್ಡ್‌ ರು ಪದೇಪದೇ ತಲೆಯಿಂದ ಹಾಯುತ್ತಿದ್ದರು ಎಂಬ ಟೈಸನ್‌‌ರ ಪಾಳೆಯದ ಆರೋಪದಿಂದಾಗಿ ನಾಶವಾಯಿತು. ರೆಫರಿಯವರು, ಈ ಹಾಯುವಿಕೆ ಕೇವಲ ಆಕಸ್ಮಿಕವೆಂದು ತಳ್ಳಿಹಾಕಿದರೂ, ಮುಂದಿನ ಮರುಪಂದ್ಯದಲ್ಲಿ ಇದೇ ವಿಚಾರವು ವಿವಾದಾಸ್ಪದ/ಚರ್ಚಾಸ್ಪದ ವಿಷಯವಾಯಿತು.
ಟೈಸನ್‌ vs. ಹೋಲಿಫೀಲ್ಡ್‌ II ಮತ್ತು ಅದರ ಪರಿಣಾಮಗಳು
thumb|300px|ಜೂನ್‌ 28, 1997ರ ದ ಸೌಂಡ್‌ ಅಂಡ್‌ ದ ಫ್ಯೂರಿ ಎಂದು ಕರೆಯಲಾದ ಹೋಲಿಫೀಲ್ಡ್‌‌ -ಟೈಸನ್‌ II ಪಂದ್ಯದ ಜಾಹಿರಾತು.
ಟೈಸನ್‌ ಮತ್ತು ಹೋಲಿಫೀಲ್ಡ್‌ ಜೂನ್‌ 28, 1997ರಂದು ಮತ್ತೆ ಪಂದ್ಯವಾಡಿದರು. ಮೂಲವಾಗಿ, ಹಾಲ್ಪರ್ನ್‌ರು ರೆಫರಿ ಆಗಿರಬೇಕಿತ್ತು, ಆದರೆ ಟೈಸನ್‌‌ರ ಪಾಳಯವು ವಿರೋಧಿಸಿದ ನಂತರ, ಹಾಲ್ಪರ್ನ್‌ ಮಿಲ್ಸ್‌‌ ಲೇನ್‌ರಿಗೆ ಬಿಟ್ಟುಕೊಟ್ಟು ತಾವು ಹಿಂದೆ ಸರಿದರು. ಬಹಳ ನಿರೀಕ್ಷೆಯಿದ್ದ ಮರುಪಂದ್ಯವನ್ನು "ದ ಸೌಂಡ್‌ ಅಂಡ್‌ ದ ಫ್ಯೂರಿ," ಎಂದು ಹೆಸರಿಸಲಾಗಿತ್ತು ಹಾಗೂ ಮೊದಲ ಪಂದ್ಯ ನಡೆದಿದ್ದ ಲಾಸ್‌ ವೇಗಾಸ್‌ನ MGM ಗ್ರಾಂಡ್‌ ಗಾರ್ಡನ್‌ ಕಣದಲ್ಲಿಯೇ ನಡೆಸಲಾಯಿತು. ಇದೊಂದು ಲಾಭಕರ ವಿದ್ಯಮಾನವಾಗಿದ್ದು, ಪ್ರಥಮ ಪಂದ್ಯಕ್ಕಿಂತ ಹೆಚ್ಚಿನ ಗಮನ ಸೆಳೆದುದರಿಂದ $100 ದಶಲಕ್ಷಗಳಷ್ಟು ಆದಾಯವನ್ನು ಸೆಳೆದಿತ್ತು. ಟೈಸನ್‌ $30 ದಶಲಕ್ಷಗಳನ್ನು ಪಡೆದರೆ, ಹೋಲಿಫೀಲ್ಡ್‌ $35 ದಶಲಕ್ಷಗಳನ್ನು ಪಡೆದಿದ್ದು —  2007ರವರೆಗಿನ ವೃತ್ತಿಪರ ಕುಸ್ತಿಪಂದ್ಯಗಳಲ್ಲಿ ನೀಡಲಾದ ಸಂಭಾವನೆಗಳಲ್ಲಿ, ಅತ್ಯಂತ ಹೆಚ್ಚಿನ ಮೊತ್ತದ ಸಂಭಾವನೆಯಾಗಿದ್ದವು. ಈ ಪಂದ್ಯದ ಪ್ರಸಾರವನ್ನು 1.99 ದಶಲಕ್ಷ ಮನೆಗಳು ಕೊಂಡಿದ್ದವು, ಪ್ರತಿ-ವೀಕ್ಷಣೆಗೆ/ನೋಟಕ್ಕೆ-ಪಾವತಿ ವಿಧಾನದ ಕ್ರಯದರದ ದಾಖಲೆಯು ಮೇ 5, 2007ರಂದು ನಡೆದ ಡೆ ಲಾ ಹೋಯಾ-ಮೇವೆದರ್‌ ಕುಸ್ತಿ ಪಂದ್ಯ ದವರೆಗೆ ಅತಿ ಹೆಚ್ಚಿನದ್ದಾಗಿತ್ತು.
ಆಧುನಿಕ ಕ್ರೀಡೆ ಯ ಅತ್ಯಂತ ವಿವಾದಾಸ್ಪದ ಘಟನೆಯಾಗಲಿದ್ದ, ಕುಸ್ತಿಪಂದ್ಯದ 3ನೇ ಸುತ್ತಿನ ಕೊನೆಯಲ್ಲಿ, ಟೈಸನ್‌ರನ್ನು ಹೋಲಿಫೀಲ್ಡ್‌ರ ಎರಡೂ ಕಿವಿಗಳನ್ನು ಕಚ್ಚಿದುದಕ್ಕಾಗಿ ಅನರ್ಹ ರನ್ನಾಗಿಸಿದ ನಂತರ ಕೊನೆಗೊಂಡಿತು. ಮೊದಲ ಬಾರಿ ಆತ ಕಿವಿ ಕಚ್ಚಿದಾಗ ಪಂದ್ಯವನ್ನು ನಿಲ್ಲಿಸಲಾಯಿತು, ಆದರೆ ನಂತರ ಮುಂದುವರಿಯಿತು. ಪಂದ್ಯ ಮುಂದುವರಿಕೆಯ ನಂತರವೂ ಟೈಸನ್‌ ಮತ್ತೆ ಆತನ ಕಿವಿಯನ್ನು ಕಚ್ಚಿದರು; ಈ ಬಾರಿ ಟೈಸನ್‌ರನ್ನು ಅನರ್ಹಗೊಳಿಸಲಾಯಿತು ಹಾಗೂ ಹೋಲಿಫೀಲ್ಡ್‌ರು ಪಂದ್ಯ ಗೆದ್ದರು. ಒಂದು ಕಡಿತವು ಎಷ್ಟು ಬಲವಾಗಿತ್ತೆಂದರೆ ಹೋಲಿಫೀಲ್ಡ್‌ರ ಬಲಕಿವಿಯ ಒಂದು ಭಾಗ ಪ್ರತ್ಯೇಕಗೊಂಡು ಹೊರಬಿದ್ದಿತ್ತು, ನಂತರ ಅದನ್ನು ಕಣದ ನೆಲದಲ್ಲಿ ಬಿದ್ದಿದ್ದನ್ನು ಪತ್ತೆಹಚ್ಚಲಾಯಿತು. ಟೈಸನ್‌ ನಂತರ ಹೋಲಿಫೀಲ್ಡ್‌ರು ತನಗೆ ತಲೆಯಿಂದ ಪದೇಪದೇ ಹಾಯ್ದುದಕ್ಕಾಗಿ ಶಿಕ್ಷೆ ಪಡೆಯದೇ ಇದ್ದುದಕ್ಕೆ ತೆಗೆದುಕೊಂಡ ಪ್ರತೀಕಾರ ಇದಾಗಿತ್ತು ಎಂಬ ಹೇಳಿಕೆ ನೀಡಿದರು. ಪಂದ್ಯದ ಕೊನೆಗೊಳ್ಳುವಿಕೆ ಹಾಗೂ ಪಂದ್ಯದ ಅಂತಿಮ ತೀರ್ಪಿನ ಬಗೆಗಿನ ಗೊಂದಲದಿಂದಾಗಿ ಕಣದಲ್ಲಿ ಬಹುಮಟ್ಟಿಗೆ ದೊಂಬಿ ಎನ್ನಬಹುದಾದಷ್ಟು ಗಲಾಟೆ ಆರಂಭವಾದುದರಿಂದ ಪರಿಣಾಮವಾಗಿ ಉದ್ಭವಿಸಿದ ಮಾರಾಮಾರಿಯಲ್ಲಿ ಅನೇಕ ಮಂದಿ ಗಾಯಗೊಂಡರು.
ಈ ಘಟನೆಗೆ ಪ್ರತಿಕ್ರಿಯೆಯಾಗಿ, ಟೈಸನ್‌‌ರ $30-ದಶಲಕ್ಷಗಳ ಸಂಭಾವನೆಯಲ್ಲಿ ನೆವಾಡಾ ರಾಜ್ಯದ ಕುಸ್ತಿಪಂದ್ಯಗಳ ಒಕ್ಕೂಟದಿಂದ (ಕಾನೂನುಬದ್ಧವಾಗಿ ಆ ಸಮಯದಲ್ಲಿ ತಡೆಹಿಡಿಯಬಹುದಾಗಿದ್ದ ಮೊತ್ತ) $3 ದಶಲಕ್ಷಗಳನ್ನು ತಕ್ಷಣವೇ ತಡೆಹಿಡಿಯಲಾಯಿತು. ಪಂದ್ಯದ ಎರಡು ದಿನಗಳ ನಂತರ, ಟೈಸನ್‌ ಹೋಲಿಫೀಲ್ಡ್‌ರಿಗೆ ತನ್ನ ತಪ್ಪಿಗಾಗಿ ಕ್ಷಮೆ ಕೇಳಿ ಹಾಗೂ ಈ ಘಟನೆಯ ಕಾರಣದಿಂದ ತನ್ನ ಮೇಲೆ ಜೀವಾವಧಿ ನಿಷೇಧಕ್ಕೊಳಪಡಿಸಬಾರದಾಗಿ ಒಂದು ಹೇಳಿಕೆ ನೀಡಿದರು. ಟೈಸನ್‌ರನ್ನು ಸುದ್ದಿ ಮಾಧ್ಯಮದಲ್ಲಿ ಖಡಾಖಂಡಿತವಾಗಿ ಛೀಮಾರಿ ಹಾಕಿದರೂ, ಅವರಿಗೆ ಬೆಂಬಲಿಗರೂ ಇದ್ದರು. ಕಾದಂಬರಿಕಾರ್ತಿ ಮತ್ತು ನಿರೂಪಕಿ ಕ್ಯಾಥರೀನ್‌ ಡುನ್ನ್‌‌ ವಿವಾದಾತ್ಮಕ ಪಂದ್ಯದಲ್ಲಿನ ಹೋಲಿಫೀಲ್ಡ್‌ರ ಕ್ರೀಡಾಮನೋಭಾವದ ಬಗ್ಗೆ ಟೀಕೆ ಮಾಡಿದ್ದಲ್ಲದೇ ಸುದ್ದಿ ಮಾಧ್ಯಮದವರು ಟೈಸನ್‌ ವಿರೋಧಿ ಪೂರ್ವಾಗ್ರಹ ಮನೋಭಾವ ಹೊಂದಿದ್ದಾರೆ ಎಂದು ದೂರಿ ಅಂಕಣಲೇಖನವೊಂದನ್ನು ಬರೆದಿದ್ದರು.
1998ರಲ್ಲಿ ಕುಸ್ತಿಪಂದ್ಯಗಳಿದ್ದ ದೂರವುಳಿದಿದ್ದ ಸಂದರ್ಭದಲ್ಲಿ, ಟೈಸನ್‌ ರೆಸಲ್‌ಮೇನಿಯಾ XIV ಕಾರ್ಯಕ್ರಮದಲ್ಲಿ ಷಾನ್‌ ಮೈಕೇಲ್ಸ್‌ ಮತ್ತು ಸ್ಟೀವ್‌ ಆಸ್ಟಿನ್‌ರ ನಡುವಿನ ಮುಖ್ಯ/ಪ್ರಮುಖ ಗಮನಾರ್ಹ ಪಂದ್ಯದ ಉತ್ತೇಜಕರಾಗಿ ಅತಿಥಿಯಾಗಿ ಕಾಣಿಸಿಕೊಂಡರು. ಇದೇ ಸಮಯದಲ್ಲಿ, ಟೈಸನ್‌ D-ಜನರೇಷನ್‌ Xನ ಅನಧಿಕೃತ ಸದಸ್ಯರೂ ಆಗಿದ್ದರು. ರೆಸಲ್‌ಮೇನಿಯಾ ಪಂದ್ಯದ ಅತಿಥಿ ಉತ್ತೇಜಕರಾಗಿದ್ದಕ್ಕೆ ಟೈಸನ್‌ರು $3 ದಶಲಕ್ಷಗಳನ್ನು ಸಂಭಾವನೆಯಾಗಿ ಪಡೆದಿದ್ದರು.
ಹೋಲಿಫೀಲ್ಡ್‌ರ ನಂತರ
ಜನವರಿ 1999ರಲ್ಲಿ, ಟೈಸನ್‌ ಮತ್ತೊಂದು ವಿವಾದದಲ್ಲಿ ಕೊನೆಗೊಂಡ ಪಂದ್ಯದಲ್ಲಿ ದಕ್ಷಿಣ ಆಫ್ರಿಕಾದ ಫ್ರಾಂಕೋಯಿಸ್‌ ಬೋಥಾರೊಂದಿಗೆ ಸೆಣಸಲು ಕಣಕ್ಕೆ ಮರಳಿದರು. ಬೋಥಾ ಮೊದಲಿಗೆ ಪಂದ್ಯವನ್ನು ನಿಯಂತ್ರಣದಲ್ಲಿಟ್ಟುಕೊಳ್ಳಲು ಪ್ರಯತ್ನಿಸುತ್ತಿದ್ದಾಗ, ಆರೋಪಿಸಲಾದಂತೆ ಟೈಸನ್‌ ಪಂದ್ಯದ ತಾತ್ಕಾಲಿಕ ನಿಲುಗಡೆಯಲ್ಲಿ ಬೋಥಾರ ತೋಳುಗಳನ್ನು ಭೇದಿಸಲು ಪ್ರಯತ್ನ ಮಾಡಿದರು ಹಾಗೂ ಉದ್ವಿಗ್ನ ಪಂದ್ಯದಲ್ಲಿ ಇಬ್ಬರೂ ಕುಸ್ತಿಪಟುಗಳಿಗೆ ರೆಫರಿ ಎಚ್ಚರಿಕೆ ನೀಡಬೇಕಾಯಿತು. ಬೋಥಾ ಎಲ್ಲಾ ಅಂಕದ ಪಟ್ಟಿಗಳಲ್ಲಿ ಮುಂದಿದ್ದರು ಹಾಗೂ ಟೈಸನ್‌ರಿಗೆ ಸೋಲುಣಿಸುವುದರ ಬಗ್ಗೆ ಪಂದ್ಯ ಮುಂದುವರೆದಂತೆ ಭರವಸೆ ಹೊಂದಿದ್ದರು. ಹಾಗಿದ್ದೂ, ಐದನೇ ಸುತ್ತಿನಲ್ಲಿ ನೇರ ಬಲಗೈ ಹೊಡೆತದ ಮೂಲಕ ಟೈಸನ್‌ ಬೋಥಾರನ್ನು ನಾಕ್‌ಔಟ್‌ ಮಾಡಿದರು.
ಟೈಸನ್‌ರಿಗೆ ಮತ್ತೊಮ್ಮೆ ಕಾನೂನುಸಮಸ್ಯೆಗಳು ತೊಡರಿಕೊಂಡವು. ಆಗಸ್ಟ್‌ 31, 1998ರಂದು ವಾಹನಸಂಮರ್ದದಲ್ಲಿ ಅಪಘಾತದ ನಂತರ ಇಬ್ಬರು ವಾಹನಚಾಲಕರ ಮೇಲೆ ಹಲ್ಲೆ ಮಾಡಿದ್ದಕ್ಕೆ ಫೆಬ್ರವರಿ 6, 1999ರಂದು, ಟೈಸನ್‌ರಿಗೆ $5,000 ದಂಡ ವಿಧಿಸಿ, ಒಂದು ವರ್ಷ ಸೆರೆವಾಸ ವಿಧಿಸಲಾಯಿತು, ಮತ್ತು ಎರಡು ವರ್ಷ ಪರೀಕ್ಷಣೆಯಲ್ಲಿರಬೇಕಾಗಿತ್ತು ಹಾಗೂ 200 ಗಂಟೆಗಳ ಕಾಲ ಸಮುದಾಯ ಸೇವೆ ಮಾಡಬೇಕಾಯಿತು. ಈ ದಂಡನೆಯಲ್ಲಿ ಒಂಬತ್ತು ತಿಂಗಳನ್ನು ಸೆರೆಯಲ್ಲಿ ಕಳೆದರು. ಆತನ ಬಿಡುಗಡೆಯಾದ ನಂತರ, ಆರ್ಲಿನ್‌ ನಾರ್ರಿಸ್‌ರೊಂದಿಗೆ ಅಕ್ಟೋಬರ್‌ 23, 1999ರಂದು ಪಂದ್ಯವನ್ನಾಡಿದರು. ಟೈಸನ್‌ ನಾರ್ರಿಸ್‌ರನ್ನು ಮೊದಲನೇ ಸುತ್ತನ್ನು ಕೊನೆಗೊಳಿಸುವ ಗಂಟೆ ಸದ್ದು ಕೇಳಿಸಿದ ನಂತರ ಎಡಕೈಯ ಹೊಡೆತದಿಂದ ನಾಕ್‌ಔಟ್‌ ಮಾಡಿ ಕೆಡವಿದರು. ಅವಡುಗಚ್ಚಿ ಹೊಡೆದ ಹೊಡೆತಕ್ಕೆ ಮೊಣಕಾಲಿನಲ್ಲಿ ಗಾಯಗೊಂಡ ನಾರ್ರಿಸ್‌ ಕಣದಿಂದ ಕೆಳಕ್ಕೆ ಹೋದ ನಂತರ ತಾನು ಪಂದ್ಯವನ್ನು ಮುಂದುವರೆಸಲಾರೆನು ಎಂದು ಹೇಳಿದರು. ಇದರ ಪರಿಣಾಮವಾಗಿ ಪಂದ್ಯವನ್ನು ಫಲಿತಾಂಶರಹಿತವೆಂದು ಘೋಷಿಸಲಾಯಿತು.
2000ರಲ್ಲಿ, ಟೈಸನ್‌ ಮೂರು ಪಂದ್ಯಗಳನ್ನಾಡಿದರು. ಮೊದಲ ಪಂದ್ಯವನ್ನು ಜ್ಯೂಲಿಯಸ್‌ ಫ್ರಾನ್ಸಿಸ್‌ ವಿರುದ್ಧದ, ಇಂಗ್ಲೆಂಡ್‌ನ ಮ್ಯಾಂಚೆಸ್ಟರ್‌ ನಗರದ MEN ಕದನಕಣದಲ್ಲಿ ಆಯೋಜಿಸಲಾಗಿತ್ತು. ರಾಷ್ಟ್ರದೊಳಕ್ಕೆ ಟೈಸನ್‌ರನ್ನು ಪ್ರವೇಶಿಸಲು ಅನುಮತಿಸಬೇಕೆ ಬೇಡವೇ ಎಂಬ ವಿವಾದಗಳ ಮಧ್ಯೆ, ಆತ ಎರಡನೇ ಸುತ್ತಿನಲ್ಲಿ ಫ್ರಾನ್ಸಿಸ್‌ರನ್ನು ನಾಕ್‌ಔಟ್‌ ಮಾಡಿ ಪಂದ್ಯ ಕೊನೆಗೊಳಿಸಲು ನಾಲ್ಕು ನಿಮಿಷ ತೆಗೆದುಕೊಂಡರು. ಜೂನ್‌ 2000ರಲ್ಲಿ ಗ್ಲಾಸ್ಗೋದಲ್ಲಿ 38 ಸೆಕೆಂಡುಗಳಲ್ಲಿ ಕೊನೆಗೊಂಡ ಪಂದ್ಯದ ಮೊದಲ ಸುತ್ತಿನಲ್ಲಿಯೇ ಲೂ/ಲೌ ಸವಾರೆಸೆರೊಂದಿಗೂ ಪಂದ್ಯವಾಡಿದರು. ಟೈಸನ್‌ ರೆಫರಿ ಪಂದ್ಯವನ್ನು ನಿಲ್ಲಿಸಲು ಸೂಚನೆ ನೀಡಿದರೂ ಹೊಡೆತ ನಿಲ್ಲಿಸದಿದ್ದುದಲ್ಲದೇ, ಕುಸ್ತಿಪಟುಗಳನ್ನು ಪ್ರತ್ಯೇಕಿಸಲೆತ್ನಿಸಿದ ರೆಫರಿಯನ್ನು ನೆಲಕ್ಕೆ ಕೆಡವಿದರು. ಅಕ್ಟೋಬರ್‌ನಲ್ಲಿ ಟೈಸನ್‌ ಇದೇ ರೀತಿಯ ವಿವಾದಾಸ್ಪದ ಪಂದ್ಯವನ್ನು ಆಂಡರ್‌ಜೆಜ್‌ ಗೊಲೊಟಾರ, ವಿರುದ್ಧ ಆಡಿ ತನ್ನ ದವಡೆಯು ಮುರಿದಿದ್ದರಿಂದ ಗೊಲೊಟಾ ಆಡಲು ನಿರಾಕರಿಸಿದ್ದರಿಂದ ಮೂರನೇ ಸುತ್ತಿನಲ್ಲಿ ಗೆದ್ದರು. ಟೈಸನ್‌ ಪಂದ್ಯಕ್ಕೆ ಮುನ್ನಿನ ಉದ್ದೀಪನಮದ್ದು ಸೇವನೆ ಪರೀಕ್ಷೆಗೆ ನಿರಾಕರಿಸಿದ ಕಾರಣ ನಡೆಸಿದ ಪಂದ್ಯಾ ನಂತರದ ಮೂತ್ರ ಪರೀಕ್ಷೆಯಲ್ಲಿ ಮರಿಜುವಾನಾ ಮಾದಕ ವಸ್ತುವಿನ ಅಂಶ ಪತ್ತೆಯಾದ ಹಿನ್ನೆಲೆಯಲ್ಲಿ ಇದರ ಫಲಿತಾಂಶವನ್ನು ನಂತರ ಫಲಿತಾಂಶರಹಿತವೆಂದು ಬದಲಾಯಿಸಲಾಯಿತು. ಟೈಸನ್‌ 2001ರಲ್ಲಿ ಕೇವಲ ಒಂದೇ ಪಂದ್ಯದಲ್ಲಿ ಆಡಿ, ಬ್ರಿಯಾನ್‌ ನೀಲ್‌ಸೆನ್‌ರನ್ನು ಕೋಪೆನ್‌ಹೇಗನ್‌ನಲ್ಲಿ ಏಳನೇ ಸುತ್ತಿನ TKO ಮೂಲಕ ಸೋಲಿಸಿದರು.
ಲೂಯಿಸ್‌/ಲೆವಿಸ್‌ vs. ಟೈಸನ್‌
ಈ ಪಂದ್ಯಕ್ಕೆ ಎರಡು ವರ್ಷಗಳ ಮುಂಚೆ, ಸವಾರೆಸೆರೊಂದಿಗಿನ ಪಂದ್ಯದ ನಂತರದ ಸಂದರ್ಶನದಲ್ಲಿ, ಟೈಸನ್‌ ಲೂಯಿಸ್‌/ಲೆವಿಸ್‌ರ ಮೇಲೆ, "ನನಗೆ ನಿನ್ನ ಹೃದಯ ಬೇಕು, ನಾನು ಆತನ ಮಕ್ಕಳನ್ನು ಸೇವಿಸಲು/ಭಕ್ಷಿಸಬಯಸುತ್ತೇನೆ." ಎಂಬಿತ್ಯಾದಿ ರೀತಿಯ ಪ್ರಚೋದಕವಾಗಿ ಅನೇಕ ಟೀಕೆಗಳನ್ನು ಮಾಡಿದ್ದರು. ಜನವರಿ 22, 2002ರಂದು, ಆಯೋಜಿಸಿದ್ದ ಕಾರ್ಯಕ್ರಮವೊಂದರ ಪ್ರಚಾರ ಸಮಾರಂಭವೊಂದರಲ್ಲಿ ಇಬ್ಬರು ಕುಸ್ತಿಪಟುಗಳು ಮತ್ತವರ ಪರಿವಾರಗಳನ್ನೊಳಗೊಂಡ ಹಾದಿಬೀದಿ ಗದ್ದಲವು ನ್ಯೂಯಾರ್ಕ್‌ನಲ್ಲಿ ನಡೆಸಿದ ಪತ್ರಿಕಾ ಗೋಷ್ಠಿಯಲ್ಲಿ ನಡೆಯಿತು. ಈ ಮಾರಾಮಾರಿಯಿಂದಾಗಿ ನೆವಾಡಾ ಪಂದ್ಯದ ಸಾಧ್ಯತೆಯು ಕ್ಷೀಣಿಸುತ್ತಾ ಇತ್ತು ಹಾಗೂ ಪರ್ಯಾಯ ವ್ಯವಸ್ಥೆಗಳು ಆಗಬೇಕಾಗಿತ್ತು, ಅಂತಿಮವಾಗಿ ಜೂನ್‌ 8ರಂದು ಟೆನ್ನೆಸೆಯ ಮೆಂಫಿಸ್‌ ನಗರದ ಪಿರಮಿಡ್‌ ಕದನಕಣದಲ್ಲಿ ನಡೆಯುವುದೆಂದು ನಿರ್ಧಾರವಾಯಿತು. ಲೂಯಿಸ್‌/ಲೆವಿಸ್‌ ಈ ಪಂದ್ಯದಲ್ಲಿ ಮೇಲುಗೈ ಸಾಧಿಸಿ ಟೈಸನ್‌ರನ್ನು ಎಂಟನೇ ಸುತ್ತಿನಲ್ಲಿ ಬಲಗೈ ಹೊಡೆತದಿಂದ ನಾಕ್‌ ಔಟ್‌ ಮಾಡಿದರು. ಪಂದ್ಯದ ನಂತರ ಉದಾರವಾಗಿ ನಡೆದುಕೊಂಡ ಟೈಸನ್‌, ಲೂಯಿಸ್‌/ಲೆವಿಸ್‌ರನ್ನು ಅವರ ವಿಜಯಕ್ಕಾಗಿ ಅಭಿನಂದಿಸಿ ಹೊಗಳಿದ್ದರು. ಪ್ರತಿ-ವೀಕ್ಷಣೆಗೆ/ನೋಟಕ್ಕೆ-ಪಾವತಿ ವಿಧಾನದ ಕ್ರಯದರದ ದಾಖಲೆಯು ಆ ಸಮಯದಲ್ಲಿನ ಅತಿ ಹೆಚ್ಚು ಗಳಿಕೆಯ ಎಂದರೆ USAನಲ್ಲಿಯೇ 1.95 ದಶಲಕ್ಷಗಳ ಮೌಲ್ಯದ ಕೊಂಡುಕೊಳ್ಳುವಿಕೆಯೂ ಸೇರಿ ಒಟ್ಟಾರೆ $106.9 ದಶಲಕ್ಷಗಳ ಪಂದ್ಯವಾಗಿತ್ತು.
ವೃತ್ತಿಜೀವನದ ಅಂತಿಮ ಹಂತ, ದಿವಾಳಿತನ ಮತ್ತು ನಿವೃತ್ತಿ
ಫೆಬ್ರವರಿ 22, 2003ರಂದು ಟೈಸನ್‌ ಸಾಧಾರಣ ಪ್ರತಿಸ್ಪರ್ಧಿ ಕ್ಲಿಫಾರ್ಡ್‌ ಎಟಿಯೆನ್ನೆರನ್ನು ಮೊದಲ ಸುತ್ತಿನಲ್ಲೇ 49 ಸೆಕೆಂಡುಗಳಲ್ಲಿ ಮತ್ತೊಮ್ಮೆ ಮೆಂಫಿಸ್‌ನಲ್ಲಿಯೇ ಸೋಲಿಸಿದರು. ಪಂದ್ಯಕ್ಕೆ ಮುನ್ನ ಟೈಸನ್‌‌ರ ಸಾಮರ್ಥ್ಯದ ಕೊರತೆಯ ಬಗ್ಗೆ ಹಾಗೂ ಆತ ಲಾಸ್‌ ವೇಗಾಸ್‌ನಲ್ಲಿನ ಮೇಜವಾನಿಗೆಂದು ತರಬೇತಿಯನ್ನು ಮಧ್ಯದಲ್ಲಿಯೇ ತೊರೆದುಹೋದರು ಹಾಗೂ ಮುಖದ ಮೇಲೆ ಹೊಸದೊಂದು ಹಚ್ಚೆಹಾಕಿಸಿಕೊಂಡಿದ್ದಾರೆ ಎಂಬಿತ್ಯಾದಿ ವದಂತಿಗಳು ಹರಡಿ ವಾತಾವರಣವನ್ನೇ ಕೆಡಿಸಿದ್ದಿತು. ಇದು ಟೈಸನ್‌‌ರ ಕಣದಲ್ಲಿನ ಕೊನೆಯ ವೃತ್ತಿಪರ ವಿಜಯವಾಗಿತ್ತು.
ಆಗಸ್ಟ್‌ 2003ರಲ್ಲಿ, ವರ್ಷಗಳ ಕಾಲ ಆರ್ಥಿಕವಾಗಿ ಹೆಣಗಾಡಿದ ನಂತರ, ಟೈಸನ್‌ ಅಂತಿಮವಾಗಿ ದಿವಾಳಿತನದ ಅರ್ಜಿ ಸಲ್ಲಿಸಿದರು. 2003ರಲ್ಲಿ, ಆತನ ಎಲ್ಲಾ ಆರ್ಥಿಕ ಸಮಸ್ಯೆಗಳ ನಡುವೆಯೂ ರಿಂಗ್‌ ಮ್ಯಾಗಜೀನ್‌ ಆತನಿಗೆ ಸಾರ್ವಕಾಲಿಕ 100 ಪ್ರಮುಖ ಹೊಡೆತಗಾರರ ಪಟ್ಟಿಯಲ್ಲಿ ಸೊನ್ನಿ ಲಿಸ್ಟನ್‌ರ ನಂತರದ 16ನೇ ಸ್ಥಾನ ನೀಡಿತು.
ಆಗಸ್ಟ್‌ 13, 2003ರಂದು, ಆಗಿನ K-1 ಕುಸ್ತಿಪಂದ್ಯಗಳ ದಂತಕಥೆ ಬಾಬ್‌ ಸ್ಯಾಪ್ಪ್‌‌ರೊಡನೆ ಲಾಸ್‌ ವೇಗಾಸ್‌‌ನಲ್ಲಿ ಕಿಮೋ ಲಿಯೋಪೊಲ್ಡೋರ ವಿರುದ್ಧ ಸ್ಯಾಪ್ಪ್‌‌ರ ಜಯದ ನಂತರ ತಕ್ಷಣ ಮುಖಾಮುಖಿಗಾಗಿ ಟೈಸನ್‌ ಕಣವನ್ನು ಪ್ರವೇಶಿಸಿದರು. K-1 ಟೈಸನ್‌ನೊಂದಿಗೆ ಅವರಿಬ್ಬರ ನಡುವಿನ ಕುಸ್ತಿಪಂದ್ಯವನ್ನು ಆಗಗೊಳಿಸುವ ಆಶಯದೊಂದಿಗೆ ಒಪ್ಪಂದ ಮಾಡಿಕೊಂಡಿತು, ಆದರೆ ಟೈಸನ್‌‌ರು ಸಾಬೀತಾದ ಅಪರಾಧಿಯಾಗಿದ್ದ ಕಾರಣ ಅವರಿಗೆ, ಈ ಪಂದ್ಯವು ಹೆಚ್ಚು ಗಳಿಕೆ ತಂದುಕೊಡಬಹುದಾಗಿದ್ದ ಜಪಾನ್‌ ಪ್ರವೇಶಿಸಲು ವೀಸಾ ದೊರಕಲಿಲ್ಲ. ಪರ್ಯಾಯ ಸ್ಥಳಗಳ ಬಗ್ಗೆ ಚರ್ಚಿಸಲಾಯಿತು, ಆದರೆ ಪಂದ್ಯ ನಡೆಸುವ ಪ್ರಯತ್ನವು ಸಫಲಗೊಳ್ಳಲೇ ಇಲ್ಲ. ಈ ವ್ಯವಸ್ಥೆಯಿಂದಾಗಿ ಅವರಿಗೆ ನಿಜವಾಗಲೂ ಲಾಭ ಬಂದಿತ್ತೇ ಎನ್ನುವುದು ತಿಳಿದುಬಂದಿಲ್ಲ.
ಜುಲೈ 30, 2004ರಂದು, ಟೈಸನ್‌ ಮತ್ತೊಂದು ಪುನರ್ಪ್ರವೇಶದ ಪಂದ್ಯದಲ್ಲಿ, ಈ ಬಾರಿ ಕೆಂಟುಕಿಯ ಲೂಯಿಸ್‌ವಿಲ್ಲೆನಲ್ಲಿ ಬ್ರಿಟಿಷ್‌ ಕುಸ್ತಿಪಟು ಡ್ಯಾನಿ ವಿಲಿಯಮ್ಸ್‌‌ರನ್ನು ಎದುರಿಸಿದರು. ಪ್ರಾರಂಭಿಕ ಎರಡು ಸುತ್ತುಗಳಲ್ಲಿ ಟೈಸನ್‌ ಮುನ್ನಡೆ ಸಾಧಿಸಿದರು. ಮೂರನೇ ಸುತ್ತು ಸಮಬಲವಾಯಿತು, ಇದರಲ್ಲಿ ವಿಲಿಯಮ್ಸ್‌‌ ಕೆಲವೊಂದು ಸರಿಯಾದ ಹೊಡೆತಗಳನ್ನು ಹಾಗೂ ನಂತರ ದಂಡ ತೆರಬೇಕಾಗಿ ಬಂದ ಅಕ್ರಮ ಹೊಡೆತಗಳನ್ನು ನೀಡಿದರು. ನಾಲ್ಕನೇ ಸುತ್ತಿನಲ್ಲಿ, ಅನಿರೀಕ್ಷಿತವಾಗಿ ಟೈಸನ್‌ ನಾಕ್‌ಔಟ್‌ ಆದರು. ಪಂದ್ಯದ ನಂತರ ತಿಳಿದುಬಂದ ಪ್ರಕಾರ ಮೊದಲ ಸುತ್ತಿನಲ್ಲಿ ಮಂಡಿಯ ಅಸ್ಥಿಬಂಧದ ತರಚುವಿಕೆಯಿಂದ ಆದ ಗಾಯದಿಂದಾಗಿ ಟೈಸನ್‌ ಕೇವಲ ಒಂದು ಕಾಲಿನಲ್ಲಿ ಪಂದ್ಯವಾಡಲು ಪ್ರಯತ್ನಿಸುತ್ತಿದ್ದರು. ಇದು ಟೈಸನ್‌‌ರ ವೃತ್ತಿಜೀವನದಲ್ಲಿನ ಐದನೇ ಸೋಲಾಗಿತ್ತು. ಪಂದ್ಯದ ನಾಲ್ಕು ದಿನಗಳ ನಂತರ ಅಸ್ಥಿಬಂಧದ ಶಸ್ತ್ರಚಿಕಿತ್ಸೆಗೊಳಗಾದರು. ಆತನ ನಿರ್ವಾಹಕ, ಷೆಲ್ಲಿ ಫಿಂಕೆಲ್‌ರ ಪ್ರಕಾರ ಮಂಡಿಗೆ ಆಘಾತವಾದ ನಂತರ, ಆತ ಉಪಯುಕ್ತ ಬಲಗೈ ಹೊಡೆತಗಳನ್ನು ನೀಡುವಲ್ಲಿ ವಿಫಲರಾಗಿದ್ದರು.
ಪ್ರದರ್ಶನ ಪ್ರವಾಸ
2006ರಲ್ಲಿ ತನ್ನ ಸಾಲಗಳನ್ನು ತೀರಿಸಲು ಅನುಕೂಲವಾಗುವಂತೆ, ಶಿಕ್ಷಿತ ಹೆವಿವೇಯ್ಟ್‌ ಕುಸ್ತಿಪಟು "ಟಿ-ರೆಕ್ಸ್‌‌" ಎಂಬ ಬಿರುದಿನ ಕೋರೆ ಸ್ಯಾಂಡರ್ಸ್‌‌ ವಿರುದ್ಧದ ನಾಲ್ಕು-ಸುತ್ತಿನ ಪ್ರದರ್ಶನ ಪಂದ್ಯಗಳ ಸರಣಿಯ ವಿಶ್ವ ಪ್ರವಾಸದಲ್ಲಿ ಕಣಕ್ಕೆ ಓಹಿಯೋದ ಯಂಗ್ಸ್‌ಟೌನ್‌ನಲ್ಲಿ ಟೈಸನ್‌ ಮರುಪ್ರವೇಶ ಮಾಡಿದರು. ಶಿರಸ್ತ್ರಾಣವಿಲ್ಲದ ಹಾಗೂ 5 ft 10.5 in ಎತ್ತರ ಮತ್ತು 216 ಪೌಂಡ್‌ಗಳ ತೂಕವಿರುವ ಆದರೆ ಪ್ರಾಮುಖ್ಯತೆಯಲ್ಲಿ ತನಗಿಂತ ದೂರ ಇರುವ, ಶಿರಸ್ತ್ರಾಣ ಹಾಕಿಕೊಂಡಿದ್ದ  ಹಾಗೂ 6 ft 8 in ಎತ್ತರ ಮತ್ತು 293 ಪೌಂಡ್‌ಗಳ ತೂಕವಿದ್ದ, ಕಳೆದ ಏಳು ವೃತ್ತಿಪರ ಪಂದ್ಯಗಳಲ್ಲಿ ಸೋಲುಕಂಡಿದ್ದ ಹಾಗೂ ಪ್ರತ್ಯೇಕಗೊಂಡ ರೆಟಿನಾದಿಂದಾಗಿ ಬಹುಪಾಲು ಕುರುಡಾದ ಎಡ ಕಣ್ಣನ್ನು ಹೊಂದಿದ್ದ ಲೋಪಗಳೊಂದಿಗಿನ ಸ್ಯಾಂಡರ್ಸ್‌‌ರಿಗೆ ಹೋಲಿಸಿದರೆ  ಟೈಸನ್‌ ಉತ್ತಮ ಆಕಾರ ಹೊಂದಿದ್ದರು. ಈ ಪ್ರದರ್ಶನ ಪಂದ್ಯಗಳಲ್ಲಿ "ಪ್ರದರ್ಶನ"ವು ಮುಂಚೆಯೇ ಕೊನೆಗೊಳ್ಳದಿರಲು ಸಾಧ್ಯವಾಗುವಂತೆ "ಹಿಂಜರಿಯುತ್ತಿರುವಂತೆ" ಭಾಸವಾಗುತ್ತಿತ್ತು. "ನಾನು ಈ ಆರ್ಥಿಕ ದುರವಸ್ಥೆಯಿಂದ ಹೊರಬರದೇ ಹೋದರೆ, ನಾನು ಯಾರಾದರೊಬ್ಬರ ಗುದ್ದುವ ಚೀಲ ಆಗಬೇಕಾಗುತ್ತದೆ. ಇಲ್ಲಿ ನಾನು ದುಡಿಯುವ ಹಣ ನನ್ನ ಸಾಲಗಳನ್ನು ತೀರಿಸುವ ದೃಷ್ಟಿಯಿಂದ ಪ್ರಚಂಡ ಸಹಾಯ ಮಾಡದೇ ಹೋದರೂ ನನ್ನ ಬಗ್ಗೆ ನಾನು ಸ್ವಲ್ಪ ಸಮಾಧಾನ ಪಟ್ಟುಕೊಳ್ಳಲು ಸಾಧ್ಯವಾಗುತ್ತದೆ.  ನಾನು ನಿರುತ್ಸಾಹಗೊಳ್ಳಲಾರೆ," ಎಂದು ಟೈಸನ್‌ ತಮ್ಮ  "ಪುನಃಪ್ರವೇಶ"ದ ಕಾರಣಗಳ ಬಗ್ಗೆ ಕೇಳಿದಾಗ ಹೇಳಿದರು.
ಕೀರ್ತಿ ಪರಂಪರೆ
ರಿಂಗ್‌ ಮ್ಯಾಗಜೀನ್‌ನ "ಸಾರ್ವಕಾಲಿಕ ಅತ್ಯುತ್ತಮ ಹೆವಿವೇಯ್ಟ್‌ ಪಟುಗಳ ಪಟ್ಟಿ"ಯ 1998ರ ಶ್ರೇಯಾಂಕದಲ್ಲಿ  ಟೈಸನ್‌  #14ನೇ ಸ್ಥಾನದಲ್ಲಿದ್ದರು.
ಬ್ರಿಟಿಷ್‌ ಕುಸ್ತಿಪಂದ್ಯಗಳ ನಿರೂಪಕ ಮತ್ತು ಪತ್ರಕರ್ತ ರೆಜ್‌ ಗುಟ್ಟರಿಡ್ಜ್‌ ತಮ್ಮ 1995ರ ಪುಸ್ತಕ 'ಮೈಕ್‌ ಟೈಸನ್‌ - ದ ರಿಲೀಸ್‌ ಆಫ್‌ ಪವರ್‌'ನಲ್ಲಿ ಗಣಕ ಪ್ರೋಗ್ರಾಂವೊಂದು ಕೌಶಲ್ಯ, ವೇಗ, ಶಕ್ತಿ, ಸಾಮರ್ಥ್ಯ, ಪ್ರಶಸ್ತಿಗಳ ಪಡೆಯುವಿಕೆ, ತೂಕ, ವೃತ್ತಿಜೀವನದ ದಾಖಲೆಗಳು ಮತ್ತು ಪ್ರತಿಸ್ಪರ್ಧಿಗಳ/ವಿರೋಧಿಗಳ ಸಾಮರ್ಥ್ಯಗಳೆಲ್ಲವನ್ನೂ ಒಳಗೊಂಡಿತ್ತು ಎಂದು ಹೇಳಿದ್ದಾರೆ. ಕಳೆದ 100 ವರ್ಷಗಳ ಎಲ್ಲಾ ಹೆವಿವೇಯ್ಟ್‌ ಚಾಂಪಿಯನ್‌ಗಳ ವೃತ್ತಿಜೀವನವನ್ನು ವಿಮರ್ಶಿಸಿದಾಗ/ಮೌಲ್ಯೀಕರಿಸಿದಾಗ ಟೈಸನ್‌ರು ಕಳೆದ 50 ವರ್ಷಗಳಲ್ಲಿನ 4ನೇ ಅತ್ಯುತ್ತಮ ಹೆವಿವೇಯ್ಟ್‌ ಹಾಗೂ ಸಾರ್ವಕಾಲಿಕವಾಗಿ 7ನೇ ಅತ್ಯುತ್ತಮ ಹೆವಿವೇಯ್ಟ್‌ ಪಟುವಾಗಿದ್ದರು.
2002ರಲ್ಲಿ ಬಿಡುಗಡೆಯಾದ ರಿಂಗ್‌ ಮ್ಯಾಗಜೀನ್‌ನ ಕಳೆದ 80ವರ್ಷಗಳ 80 ಅತ್ಯುತ್ತಮ ಕುಸ್ತಿಪಟುಗಳ ಪಟ್ಟಿ ಯಲ್ಲಿ, ಟೈಸನ್‌ #72ನೇ ಶ್ರೇಯಾಂಕ ಹೊಂದಿದ್ದಾರೆ. ರಿಂಗ್‌ ಮ್ಯಾಗಜೀನ್‌ನ 2003ರ ಸಾರ್ವಕಾಲಿಕ 100 ಅತ್ಯುತ್ತಮ ಮುಷ್ಟಿಹೋರಾಟಗಾರರ ಪಟ್ಟಿ  ಯಲ್ಲಿ, ಅವರಿಗೆ #16ನೇ ಸ್ಥಾನ ನೀಡಲಾಗಿದೆ.
ವೃತ್ತಿಪರ ಕುಸ್ತಿಪಂದ್ಯಗಳ ನಂತರ
thumb|left|ಮೈಕ್‌ ಟೈಸನ್‌ 2005ರಲ್ಲಿ ಭೋಜನಕೂಟದ ನಂತರ ಭಾಷಣ ಮಾಡುತ್ತಿರುವುದು. ಜೂನ್‌ 3, 2005ರಂದು USA ಟುಡೇ ಪತ್ರಿಕೆಯ ಮುಖಪುಟದಲ್ಲಿ ಟೈಸನ್‌ "ನನ್ನ ಸಂಪೂರ್ಣ ಜೀವನವು ವ್ಯರ್ಥ - ನಾನೊಬ್ಬ ವಿಫಲನಾದ ವ್ಯಕ್ತಿ." ಎಂದು ಹೇಳಿ ನಂತರ ಮುಂದುವರೆಸಿ: "ನಾನು ಸುಮ್ಮನೇ ತಪ್ಪಿಸಿಕೊಳ್ಳಲು ಇಚ್ಛಿಸುತ್ತೇನೆ. ನನಗೆ ನನ್ನ ಬಗ್ಗೆ ಹಾಗೂ ನನ್ನ ಜೀವನದ ಬಗ್ಗೆ ಮುಜುಗರವಾಗುತ್ತಿದೆ. ನಾನೋರ್ವ ಪಾದ್ರಿಯಾಗಲು/ಧರ್ಮಪ್ರಚಾರಕನಾಗಲು ಬಯಸುತ್ತೇನೆ.  ನನ್ನ ಪ್ರಕಾರ ನಾನಿದನ್ನು ಜನರಿಗೆ ಅವರು ತಮ್ಮ ರಾಷ್ಟ್ರದಿಂದ ಹೊರಗೆ ಅಟ್ಟಿಸಿಕೊಂಡು ಹೋಗಿದ್ದರು ಎಂದು ಗೊತ್ತಾಗದ ಹಾಗೆ ನನ್ನ ಘನತೆ ಉಳಿಸಿಕೊಂಡಿದ್ದೇ ಮಾಡಲು ಸಾಧ್ಯ ಎನಿಸುತ್ತಿದೆ.  ನನ್ನ ಜೀವನದ ಈ ಭಾಗದಿಂದ ಆದಷ್ಟು ಬೇಗ ಹೊರಬರಲು/ಮುಕ್ತನಾಗಲು ಇಚ್ಛಿಸುತ್ತೇನೆ. ಈ ದೇಶದಲ್ಲಿ ನನ್ನಿಂದ ಏನೂ ಒಳ್ಳೆಯದಾಗುವುದಿಲ್ಲ.  ಜನರು ನನ್ನನ್ನು ಅಷ್ಟೆತ್ತರಕ್ಕೇರಿಸಿದ್ದಾರೆ; ನಾನು ಆ ಅಭಿಪ್ರಾಯವನ್ನು ತೆಗೆದುಹಾಕಬಯಸುತ್ತೇನೆ." ಎಂದು ಹೇಳಿದುದಾಗಿ ವರದಿಯಾಗಿತ್ತು. ಟೈಸನ್‌ ಅರಿಝೋನಾ ದ ಫೀನಿಕ್ಸ್‌ ಸಮೀಪದ ಶ್ರೀಮಂತರ ಎನ್‌ಕ್ಲೇವ್‌ಗಳಿರುವ ಪ್ಯಾರಡೈಸ್‌ ವ್ಯಾಲಿ ಎಂಬಲ್ಲಿ ತಮ್ಮ 350 ಪಾರಿವಾಳಗಳೊಂದಿಗೆ ಹೆಚ್ಚು ಸಮಯ ಕಳೆಯಲಾರಂಭಿಸಿದ್ದಾರೆ.
ಟೈಸನ್‌ ಅನೇಕ ಜಾಲತಾಣಗಳ ಹಾಗೂ ಕಂಪೆನಿಗಳ ಪ್ರಚಾರದ ಮೂಲಕ ಸುದ್ದಿಯಲ್ಲಿರುವುದನ್ನು ಮುಂದುವರೆಸಿದ್ದಾರೆ. ಈ ಹಿಂದೆ ಟೈಸನ್‌ ಈ ತರಹದ ಪ್ರಚಾರ/ ದೃಢೀಕರಣಗಳಿಂದ ದೂರವಿದ್ದ ಅವರು ಇತರೆ ಅಥ್ಳೀಟ್‌‌ಗಳನ್ನು ಹಾಗೆ ಮಾಡುವ ಮೂಲಕ ನೀವು ತಪ್ಪು ದಾರಿಗೆಳೆಯುತ್ತಿದ್ದೀರಿ/ಹಿಡಿಯುತ್ತಿದ್ದೀರಿ ಎಂದು ದೂರಿದ್ದರು. ಅವರು ಅನೇಕ ಮನರಂಜನಾ ಕುಸ್ತಿಪಂದ್ಯದ ಪ್ರದರ್ಶನಗಳನ್ನು ಲಾಸ್‌ ವೇಗಾಸ್‌ ನ ಮೋಜಿನಮಂದಿರ/ಕ್ಯಾಸಿನೋಗಳಲ್ಲಿ ನಡೆಸಿಕೊಟ್ಟಿದ್ದರು ಹಾಗೂ ತನ್ನ ಅನೇಕ ಸಾಲಗಳನ್ನು ತೀರಿಸಲು ಪ್ರದರ್ಶನ ಪಂದ್ಯಗಳ ಪ್ರವಾಸವನ್ನು ಆರಂಭಿಸಿದ್ದರು.
ಡಿಸೆಂಬರ್‌ 29, 2006ರಂದು, ಟೈಸನ್‌ರನ್ನು ಅರಿಝೋನಾದ ಸ್ಕಾಟ್ಸ್‌ಡೇಲ್‌ ಎಂಬಲ್ಲಿ ರಾತ್ರಿಕ್ಲಬ್ಬಿನಿಂದ ಹೊರಟ ಕೆಲವೇ ಕ್ಷಣಗಳ ನಂತರ ಆರಕ್ಷಕ ದಳದ SUVಗೆ ಅಪಘಾತ ಮಾಡುವ ಮಟ್ಟಿಗೆ ಹತ್ತಿರ ಹೋಗಿದ್ದಾಗ DUI ಹಾಗೂ ಮಾದಕದ್ರವ್ಯ ಹೊಂದಿದ್ದ ಅಪರಾಧಿಯೆಂಬ ಅನುಮಾನದ ಮೇಲೆ ದಸ್ತಗಿರಿ ಮಾಡಲಾಯಿತು. ಆರಕ್ಷಕರು ಮಾರಿಕೋಪಾ ಕೌಂಟಿಯ ಉನ್ನತ ನ್ಯಾಯಾಲಯಕ್ಕೆ ಸಲ್ಲಿಸಿದ ಕಾರ್ಯಕಾರಣ ಸಂದರ್ಭದ ಹೇಳಿಕೆಯ ಪ್ರಕಾರ, "[ಟೈಸನ್‌ ]ರು ಇಂದು [ಮಾದಕವಸ್ತುಗಳನ್ನು] ಬಳಸಿದ್ದ ಬಗ್ಗೆ ಹಾಗೂ ತನಗಿರುವ ಸಮಸ್ಯೆಯಿರುವ ಕಾರಣ ತಾನು ಅದರ ವ್ಯಸನಿಯಾಗಿದ್ದೇನೆ ಎಂದು ಒಪ್ಪಿಕೊಂಡಿದ್ದಾರೆ." ಟೈಸನ್‌ ಜನವರಿ 22, 2007ರಂದು ಮಾರಿಕೋಪಾ ಕೌಂಟಿಯ ಉನ್ನತ ನ್ಯಾಯಾಲಯಕ್ಕೆ ತಾನು ಮಾದಕದ್ರವ್ಯಗಳನ್ನು ಹಾಗೂ ಉದ್ದೀಪನ ಮದ್ದುಗಳನ್ನು ಹೊಂದಿರಲಿಲ್ಲ ಹಾಗೂ ಮಾದಕ ದ್ರವ್ಯ ಸೇವಿಸಿ ವಾಹನ ಚಲಾಯಿಸಿದ ಅಪರಾಧಗಳಲ್ಲಿ ತಾನು ತಪ್ಪಿತಸ್ಥನಲ್ಲ ಎಂದು ಕೋರಿದರು. ಮಾದಕವಸ್ತುಗಳ ಆರೋಪದ ವಿಚಾರಣೆಗೆ ಕರೆ ಎದುರುನೋಡುತ್ತಾ ಫೆಬ್ರವರಿ 8ರಂದು ಆತ ತನ್ನನ್ನು "ಅನೇಕ ರೀತಿಯ ವ್ಯಸನಗಳಿಗೆ" ನೀಡುವ ಒಳರೋಗಿಗಳ ಚಿಕಿತ್ಸೆಗೆ ದಾಖಲಿಸಿಕೊಂಡರು.
ವೈಯಕ್ತಿಕ ಜೀವನ
ಟೈಸನ್‌ ಕಾನೂನಿನ ಅನುಸಾರವಾಗಿ ಮೂರು ಬಾರಿ ಮದುವೆಯಾಗಿದ್ದಾರೆ ಹಾಗೂ ಅನೇಕ ಬೇರೆ ಬೇರೆ ಮಹಿಳೆಯರಿಂದ ಏಳು ಮಕ್ಕಳನ್ನು ಪಡೆದಿದ್ದಾರೆ. ಟೈಸನ್‌‌ರ ಏಳು ಜನ ಮಕ್ಕಳೆಂದರೆ ಮಗ ಡಾಮಟೋ ಕಿಲ್‌ರೇನ್‌ ಟೈಸನ್‌, ಮಗಳು ಕುಮಾರಿ ಮೈಕೆಲ್‌ ಟೈಸನ್‌ ("ಮಿಕಿ" ಎಂದೂ ಸಹಾ ಕರೆಯುತ್ತಾರೆ),ಮತ್ತು ರೇನಾ, ಅಮಿರ್‌, ಮಿಗುಯೆಲ್‌, ಎಕ್ಸೋಡಸ್‌, ಹಾಗೂ ಮಿಲನ್‌.
ಆತನ ಮೊದಲ ದಾಂಪತ್ಯವು ನಟಿ ರಾಬಿನ್‌ ಗಿವೆನ್ಸ್‌ರೊಂದಿಗೆ ಫೆಬ್ರವರಿ 7, 1988ರಿಂದ ಫೆಬ್ರವರಿ 14, 1989ರವರೆಗಿತ್ತು. ಗಿವೆನ್ಸ್‌ ತನ್ನ ಹೆಡ್‌ ಆಫ್‌ ದ ಕ್ಲಾಸ್‌‌ ಎಂಬ ಸಾಂದರ್ಭಿಕ ಹಾಸ್ಯಚಿತ್ರದಲ್ಲಿನ ಪಾತ್ರಕ್ಕಾಗಿ ಹೆಸರುವಾಸಿಯಾಗಿದ್ದಾರೆ. ಟೈಸನ್‌‌ರ ಗಿವೆನ್ಸ್‌ರೊಂದಿಗಿನ ದಾಂಪತ್ಯವು ವಿಶೇಷವಾಗಿ ಟೈಸನ್‌‌ರ ಮೇಲಿನ ಹಿಂಸೆ, ಪತ್ನಿಯ ಹೀಗಳಿಕೆ ಮತ್ತು ಮಾನಸಿಕ ಅಸ್ಥಿರತೆಗಳ ಆರೋಪ ಮತ್ತು ಗಿವೆನ್ಸ್‌ರ ವಿರುದ್ಧ ಚಿನ್ನಕ್ಕಾಗಿ ಪೀಡಿಸುವಿಕೆಗಳ ಆರೋಪಗಳೊಂದಿಗೆ ಅವ್ಯವಸ್ಥೆಯ ಹಾಗೂ ಸದ್ದುಗದ್ದಲಗಳಿಂದ ಕೂಡಿದ್ದಾಗಿತ್ತು. "ಟೈಸನ್‌ ಮತ್ತು ಗಿವೆನ್ಸ್‌ ಬಾರ್ಬರಾ ವಾಲ್ಟರ್ಸ್‌ರೊಡನೆ ಜಂಟಿ ಸಂದರ್ಶನ ನೀಡಿದಾಗ ಸೆಪ್ಟೆಂಬರ್‌ 1988ರಲ್ಲಿ ಪ್ರಸಾರವಾದ ABC TV ಸುದ್ದಿವಾರ್ತಾಪತ್ರಿಕೆ ಕಾರ್ಯಕ್ರಮ 20/20 ಯಲ್ಲಿ, ಗಿವೆನ್ಸ್‌ ಟೈಸನ್‌ರೊಂದಿಗಿನ ಜೀವನವನ್ನು "ಚಿತ್ರಹಿಂಸೆ, ಶುದ್ಧ ನರಕ, ನಾನು ಊಹಿಸಿಕೊಳ್ಳಲು ಸಾಧ್ಯವಾಗುವುದಕ್ಕಿಂತ ಕೆಟ್ಟದಾಗಿದೆ" ಎಂದು ಹೇಳಿದಾಗ ಸಮಸ್ಯೆಗಳು ಉತ್ಕಟ ಸ್ಥಿತಿಗೆ ತಲುಪಿದವು. ಗಿವೆನ್ಸ್‌ ಟೈಸನ್‌ರನ್ನು "ಉನ್ಮಾದದ ಖಿನ್ನತೆ" ಇರುವ ವ್ಯಕ್ತಿ ಎಂಬುದಾಗಿ ರಾಷ್ಟ್ರೀಯ ವಾಹಿನಿಯಲ್ಲಿ/ನ್ಯಾಶನಲ್‌ ಟೆಲಿವಿಷನ್‌ನಲ್ಲಿ ಹೇಳು/ದೂರುತ್ತಿದ್ದರೆ ಟೈಸನ್‌ ಆಸಕ್ತಿಯಿಂದೆಂಬಂತೆ ಮತ್ತು ಪ್ರಶಾಂತ ಮುಖಭಾವದಿಂದ ನೋಡುತ್ತಿದ್ದರು.  ಒಂದು ತಿಂಗಳ ನಂತರ ಗಿವೆನ್ಸ್‌, ದೂಷಿಸುವರೆಂದು ಆರೋಪ ಹೊತ್ತ ಟೈಸನ್‌ರಿಂದ ವಿಚ್ಛೇದನ ಪಡೆಯಲು ಬಯಸುವುದಾಗಿ ಘೋಷಿಸಿದರು.  ಅವರಿಬ್ಬರಿಗೆ ಮಕ್ಕಳಾಗಿರಲಿಲ್ಲ, ಆದರೆ ಆಕೆ ತನಗೆ ಗರ್ಭಪಾತವಾಯಿತೆಂದು ಹೇಳಿದರೆ,  ಟೈಸನ್‌ ಆಕೆ ಎಂದಿಗೂ ಗರ್ಭವತಿಯೇ ಆಗಿರಲಿಲ್ಲವೆಂದು ಆ ನೆಪವನ್ನು ತನ್ನನ್ನು ಮದುವೆಯಾಗುವಂತೆ ಒತ್ತಾಯಿಸಲು ಬಳಸಿಕೊಂಡಳೆಂದು ದೂರಿದರು.